Apa Dah Jadi Dengan mIRC, Friendster, Yahoo & MSN Messenger. Nostalgia Tu!

Pengguna Internet zaman sekarang mungkin tak pernah lalui rasa teruja masa berebut line telefon rumah semata-mata untuk chat dengan kawan-kawan di mIRC. Yang tak tahan tu, bunyi modemnya bukan main kuat dan berbeza sangat daripada sekarang. Bila dah dapat connect tu, boleh layan berjam-jam duduk depan komputer semata-mata nak tunggu kawan-kawan online.
Selepas berlalunya zaman itu, giliran Friendster dan MySpace pula mengambil alih. Disinilah mulanya era sosial media alaf baru. Ia memberikan peluang kepada pengguna untuk eratkan hubungan dengan memuatnaik profil masing-masing, berkongsi cerita, gambar, serta meninggalkan komen pada profil rakan-rakan.

Sekarang pula zaman Facebook, Instagram dan Twitter. Boleh dikatakan kebanyakan orang yang ada smartphone mesti ada salah satu daripada akaun sosial ini. Tapi, pernahkah anda terfikir apa yang sebenarnya berlaku pada media sosial yang pernah kita gunakan suatu masa dahulu?
Apa Yang Berlaku Pada IRC, Friendster, Yahoo & MSN Messenger
1. IRC
Yang pernah guna ni memang legend. Bagi yang tak tahu, IRC (Internet Relay Chat) adalah satu platform sosial yang terawal melalui komputer. Ditubuhkan pada 1995, ia dianggap sebagai antara pioneer dalam dunia komunikasi moden bagi tujuan berbual dengan rakan dan saudara dari merata tempat. Di Malaysia, antara channel yang popular adalah #kampung, #mamak, dan yang berasaskan umur seperti #18thn, #17thn dan sebagainya.

Namun, sekitar lewat 1990an hingga awal tahun 2000, pengguna sering tertumpu kepada dua cara komunikasi yang lebih up to date iaitu SMS dan chat secara online, contohnya menerusi messenger dan Skype.

Walaupun jumlah pengguna IRC jatuh merudum dengan munculnya media sosial terkini, sebenarnya sistem IRC masih hidup dan boleh dimuat turun ke komputer dengan features terbaru. Gamers contohnya lebih suka menggunakan IRC untuk berkomunikasi dengan rakan gamers lain kerana memudahkan mereka sambil bermain game di komputer.
Namun bagi kebanyakan orang, sistem chat sebegini tidak praktikal untuk dipakai zaman sekarang kerana orang lebih mudah menggunakan app yang ada di telefon pintar.

2. Friendster
Friendster ialah laman web sosial media yang terawal yang mendapat sambutan hangat pada awal tahun 2000. Platform ini antara yang terawal memperkenalkan kemudahan asas laman sosial seperti post pesanan ke profil kawan, komen, dan berkongsi media dan gambar.
Antara kekurangan laman web ini ialah Friendster gagal untuk fokus kepada perkongsian sosial antara pengguna. Kalau siapa yang ingat lagi, Friendster tak ada ‘News Feed’ seperti Facebook yang muncul beberapa tahun selepas itu. Jadi, tak banyak yang boleh dilakukan selain meng’update’ profil diri sendiri dan melihat profil rakan-rakan. Oleh itu, Facebook dengan pantas mendapat hati pengguna laman sosial kerana tarikan pada ‘News Feed’ yang lebih baik dan dinamik.
Pada tahun 2009, Friendster dibeli oleh MOL GLobal dan diubahsuai menjadi platform ‘gaming’ namun masih gagal mendapat perhatian daripada segenap pengguna Internet.
Interface terbaru Friendster. / Foto Kredit: geocities.ws
3. Yahoo & MSN Messenger
Selepas 20 tahun berkhidmat, Yahoo! Messenger baru sahaja mengumumkan penutupannya pada pertengahan tahun ini kerana tidak dapat bersaing lagi dengan apps pesanan masa kini. Yahoo!Messenger juga dikatakan antara laman chat yang terawal untuk digunakan kerana feature seperti sticker animasi yang berdialog dan siapa yang boleh lupakan butang BUZZ! yang kita gunakan untuk mengambil perhatian rakan chat. Agak menjengkelkan tapi itulah yang kita rindui.
MSN Messenger adalah antara laman chat terawal yang memperkenalkan features unik seperti emoticons dan kemudahan untuk bermain Minesweeper dengan rakan chat. Namun, tindakan MSN Messenger atau Windows Live Messenger mengalihkan pengguna kepada aplikasi Skype pada tahun 2014 kurang menjadi apabila Whatsapp juga menawarkan video call dengan lebih mudah dan percuma.

4. MySpace
Pada tahun 2005 hingga 2008, siapa yang tak ada akaun MySpace mungkin dianggap ketinggalan. Ketika ini, MySpace menjadi tumpuan pengguna Internet hingga menjadi salah satu laman web yang paling kerap dilayari di dunia pada tahun 2006. Google pun kalah! Pada tahun 2007, MySpace dinilai pada harga 12 Billion Dollar, namun kini ia sudahpun menjadi kenangan bagi sebahagian besar penggunanya.
MySpace pada awalnya memikat hati pengguna kerana mempunyai kemudahan ‘music streaming’. Walaupun ramai dah lupa password dan tak pernah ada akaun MySpace, sebenarnya ia masih lagi aktif di kalangan penggemar muzik. Seperti Youtube, Myspace ini ibarat radio yang membolehkan anda mendengar banyak lagu-lagu yang mungkin belum dipopularkan di media mainstream.

5. Bagaimana Facebook, Instagram & Twitter Mendominasi
Aplikasi sosial media yang paling top sekarang ini mestilah Facebook dan Twitter. Kedua-duanya mempunyai cara penggunaan dan sasaran berbeza. Pengguna Twitter lebih kepada yang berusia 18 ke lewat 20an. Facebook pula mempunyai audiens yang lebih besar daripada remaja hingga ke warga emas. Kedua-duanya mempunyai kekuatan tersendiri dan digunakan untuk mendapatkan berita terkini. Twitter menggunakan pendekatan lebih ringkas dan mempunyai kuasa viral yang kuat manakala Facebook pula mengeratkan hubungan antara pengguna dengan lebih dekat.
Walaupun Twitter tidak mempunyai pengguna sebanyak Facebook, namun ia merupakan platform yang lebih straightforward dan ringkas. Ia juga tidak meleret seperti Facebook. Satu tweet tu pun ada limit patah perkataan. Namun, jika dalam bab perniagaan secara online, Facebook dan Instagram ada pilihan yang terbaik kerana produk lebih mudah dipamerkan kepada pelanggan. Aplikasi Instagram pula tertumpu kepada berkongsi gambar dan video kepada pengikut melalui post dan story.

Yang Mana Anda Pernah Guna Dulu?
Memang nostalgia betul bila mengimbau balik kenangan-kenangan masa menggunakan media sosial zaman ‘purba’ ni dulu. Siap ada yang dapat jodoh dan kekal sampai sekarang tau.
Apa yang boleh diringkaskan, sosial media adalah platform yang pantas berkembang seiring dengan teknologi. Zaman sekarang ni, memang banyak lambakan laman sosial media yang mempunyai pengguna tersendiri seperti Pinterest, LinkedIn, Quora, 9Gag, Wechat, Telegram dan sebagainya. Yang penting, kita sebagai pengguna perlulah meletakkan borderline dalam bersosial serta mengehadkan privasi terhadap akaun masing-masing supaya tak disalahguna. Mak ayah makin banyak kena tapis dah sekarang ni!


Pertama Kali Berpuasa Di Negara Raja Charles III, Pelajar Kongsi Pengalaman Menarik!

“Tuntutlah ilmu walau sampai ke negara China”, merupakan ayat bijak pandai yang sesuai diumpamakan kepada kisah pelajar perantau ini, bernama Muhammad Syamil Hafiy Bin Mohammad Adnan, 20, yang kini sedang melanjutkan pelajaran di negara England.
Pelajar Masters in Mechanical Engineering di University of Manchester ini menyatakan, keseorangan berada di bumi asing merupakan pengalaman pertama kali dalam hidupnya. Ini termasuklah menyambut bulan Ramadan dan bakal meraikan bulan Syawal, tanpa keluarga tercinta di sisi.

Baca juga: Indahnya Berbuka Puasa Di Jeddah, Pilot Kongsi Pengalaman Berpuasa Selama 18 Jam!
KISAH PELAJAR PERANTAU PERTAMA KALI DI BUMI ASING
Gambar kiri: Syamil memakai jubah konvo selepas tamat A-level. Gambar kanan: Latar belakang bangunan University of Manchester.

Menurut Syamil, dia merantau ke Manchester pada September tahun lalu selepas tamat mengambil A-level dalam Sains dan Teknologi di Kolej MARA Seremban. Walaupun, pada mulanya perasaan rindu pada tanah air di Malaysia sukar digambarkan namun, ia berjaya diubati dengan kehadiran rakan-rakan seperjuangan yang sama saling bergantung antara satu sama lain.

PENGALAMAN BERPUASA DI BUMI ASING
Gambar: Memasak juadah berbuka puasa bersama rakan serumahnya.
Berbicara tentang pengalaman berpuasa di sana, pemuda itu menyatakan cabaran dihadapi tidaklah begitu sukar terutamanya dalam mencari sumber makanan yang halal. Hal ini kerana, kawasan yang didiami kini mempunyai kedai-kedai yang menjual bahan halal yang mudah didapati dengan berjalan kaki sahaja.
Malah, perbandingan waktu berpuasa di Manchester dan Malaysia juga tidak jauh perbezaannya. Jika anggaran waktu di Malaysia selama 13 jam, manakala di Manchester pula lebih kurang 15 jam lamanya sebelum masuk waktu berbuka.
Cuma yang sedikit sulit buat pemuda ini adalah tidak dapat menikmati kuih pelita yang merupakan juadah puasa yang paling dirindui dan sukar didapati di sana.
PERUBAHAN MUSIM & MELAWATI 4 BUAH NEGARA
Gambar: Salah satu lokasi melancong Syamil bersama rakan-rakannya semasa cuti Easter.
Selain itu, Syamil turut berkongsikan keasyikkan perubahan musim yang terjadi sepanjang tempoh berpuasa di negara bekas pimpinan Ratu Elizabeth II itu. Katanya, musim sejuk berlaku sewaktu awal Ramadan dan kini ia memasuki musim bunga. Sudah pastinya, itu merupakan pengalaman yang tidak dapat dilupakan.
Tambahnya lagi, cuti Hari Easter yang jatuh pada bulan suci itu memberi kesempatan kepada dirinya untuk pergi bercuti. Di mana, dia bersama rakan-rakannya telah pergi menjelajah ke empat buah negara iaitu Sepanyol, Belgium, Luxembourg dan Belanda selama lapan hari.
Berpuasa tidak boleh dijadikan sebagai penghalang untuk membatalkan hasrat mereka dari melawati tempat-tempat menarik sambil mempelajari sejarah di negara yang dikunjungi, katanya.
SAMBUTAN RAYA SECARA SEDERHANA
Gambar: Syamil sedang menuju ke kelas dalam hujan.
Dalam pada itu, kesempatan turut diambil oleh penulis dengan bertanyakan persediaan yang bakal dilakukan untuk menyambut Hari Lebaran nanti. Menurut Syamil, persediaan raya seperti menghias rumah dan menyediakan beberapa juadah raya telah direncanakan. Malah, ia akan disambut secara sederhana sahaja.
Hal ini berikutan kerana, sekiranya Hari Raya Aidilfitri jatuh pada hari Jumaat, pelajar tahun pertama ini perlu menghadiri kelas sesudah menunaikan solat Hari Raya di Manchester Central Mosque.
Rencana raya yang seterusnya dia bakal pergi ke London pada hujung minggu bersama rakan-rakan untuk menziarahi kenalan di sana. Malah, kesempatan akan diambil untuk mengunjungi abangnya yang sedang menuntut di Queen Mary University of London.
Gambar: Syamil bersama keluarganya yang datang melawat di UK, Mac lalu.
Selain itu, bagi mengubati kesedihan di pagi raya, tidak dilupakan juga dia bakal membuat panggilan video kepada keluarga tercinta yang berada di Malaysia.
Menurut Syamil, kali terakhir dia bertemu keluarga kecilnya adalah pada bulan Mac lalu yang datang bercuti seketika. Di mana, potret bergambar memakai baju raya telah diambil awal bagi mengisi ketiadaan pemuda ini bersama abangnya.
Ujar anak kedua daripada tiga beradik ini lagi, baju raya telah pun dibeli awal oleh keluarganya dengan bertemakan warna coklat. Walaupun mereka sekeluarga berada di benua yang berbeza, namun budaya warna sedondon tetap diteruskan.
VIDEO PERJALANAN SYAMIL DARI MALAYSIA KE UK

https://media.siraplimau.com/2023/04/WhatsApp-Video-2023-04-16-at-10.04.44.mp4
Sumber video: Muhammad Syamil Hafiy Bin Mohammad Adnan
AMARAN: ARTIKEL INI MERUPAKAN TEMU RAMAH EKSKLUSIF SIRAP LIMAU DENGAN PIHAK TERBABIT. JADI, ANDA TIDAK DIBENARKAN MENYIAR ARTIKEL INI DI LAMAN WEBSITE YANG LAIN TANPA PEMBERIAN KREDIT YANG TEPAT.


Kisah Pilu Anak Pergi Sekelip Mata Kerana Kekurangan Asid Folik Di Awal Kandungan

Ibu mengandung perlu amalkan vitamin dan nutrisi yang sucukupnya bukan sahaja untuk kesihatan dan kekuatan ibu sendiri, malah untuk bayi yang dikandung. Pengalaman pahit ini dikongsi oleh sepasang suami isteri yang telah kehilangan anugerah terindah mereka kerana anak di dalam kandungannya menghidapi anencephaly.
ANENCEPHALY

“Pada hari khamis 4 Julai 2019 merupakan mimpi ngeri buat ibu dan abi. Pada tarikh itu kami membuat temujanji untuk menjalani ujian detail scan bersama doktor pakar dan mendapati anak kami abnormal baby(anencephaly) semasa scan. Anencephaly adalah baby yang lahir tanpa otak atau kecacatan otak. Otak tak terbentuk dengan sempurna. Baby yang lahir dengan masalah ini sangatlah berisiko. Baby anecephaly tak boleh hidup lama.
KURANG ASID FOLIK SALAH SATU FAKTOR

Salah satu faktor yang menyumbang kepada keadaan ini adalah kekurangan asid folik sebelum mengandung dan pada awal kandungan. Masa scan adik aktif sangat. Siap tendang-tendang lagi perut ibu. Adik macam sorokan je kat ibu dan abi masalah adik. Dua orang doktor pakar scan adik untuk sahkan adik anencephaly. Doktor pakar bagi ibu dan abi dua minggu untuk tenangkan fikiran dan membuat kata putus keputusan kami. Jika bersalin awal ataupun bersalin normal jangka hayat adik tidak tahan lama. Mungkin satu jam dua jam. Ataupun paling lama 2-3 hari. Kandungan kami semasa detail scan berusia 7bulan, lagi dua bulan je adik nak due baru dapat tahu adik tak sihat dalam rahim ibu. Due adik dijangka 30 september tetapi kami memilih untuk bersalin awal untuk kebaikan bersama dan tidak sanggup tengok adik sakit.

AIR KETUMBAN SEDIKIT & SUKAR UNTUK SCAN DENGAN LEBIH JELAS

Susah untuk terima semua ini, ibu siang malam menangis tanpa henti ingatkan keadaan adik. Segala kelengkapan baby sudah kami beli untuk menanti kehadiran adik. Sungguh besar ujian Allah kepada kami. Selama 5 bulan lebih ibu alahan, makan tak lama terus muntah-muntah . Tiap malam sebelum ibu tidur abi kena gosok belakang baru ibu boleh tidur. Pengalaman ini abi tidak akan lupakan sampai bila-bila. Kami cuba pergi ke klinik swasta membuat 3d scan untuk mendapatkan kepastian. Tapi sayang adik tak mahu tunjuk wajah adik dekat ibu dan abi. Adik tutup dengan kaki dan tangan adik atas kepala semasa dalam kandungan ibu. Doktor cakap air ketumban sedikit dan menyukarkan ibu melihat dengan lebih jelas. Puas abi usik adik tapi adik tetap tidak mahu tunjuk. Mungkin adik tak nak ibu dan abi sedih tengok keadaan fizikal adik.
DAPAT AZANKAN ADIK

Ibu dan abi terkilan kerana tidak dapat menjaga adik sehingga besar. Adik ialah anugerah terindah abi pernah dapat. Saat-saat bersama adik 7 bulan 2 minggu dalam kandungan ibu takkan pernah abi lupakan. Terima kasih ya Allah bagi pinjam adik dalam rahim ibu selama 30 minggu ini. Pada 16 julai semasa berjumpa doktor, saya dan isteri bersetuju untuk ditahan diwad dan dimasukan ubat bagi bersalin awal. Setelah enam hari berada diwad adik baru keluar. Pada 21 julai tepat 1410h adik dilahirkan. Alhamdulillah abi org pertama dapat azankan adik. Abi bersyukur sangat-sangat dik dapat dengar adik menangis walaupun doktor cakap jangka hayat adik tidak lama. Pada pagi harini adik tinggalkan kami pada jam 0810 pagi. Semangat adik untuk hidup kuat walaupun hanya 18jam. Terima kasih Allah bagi anugerah terindah buat kami.

Saya menyeru kepada para wanita diluar sana supaya mengambil asid folik sebelum mengandung dan pada awal kandungan sebagai persediaan awal bagi mengelakkan unplanned pregnancy yang lead to komplikasi. Mungkin salah ibu dan abi tak prepare dulu sebelum mengandung. Saya harap kisah saya dijadikan pengajaran buat bakal-bakal ibu yang tahu mengandung tapi mengabaikan kepentingan vitamin ini. Saya mohon anda share dan tag untuk bakal2 ibu nanti sebagai persediaan awal mengandung dan pada awal kandungan. Mencegah lebih baik dari mengubati, namun ingatlah Allah sebaik-baik Perancang.

Abi bersyukur Allah uji ibu dan abi.Allah pilih kami untuk terima ujian yang sebesar ini dan benda yang paling mahal abi dan ibu pernah dapat iaitu anak syurga. Semoga kesedihan ibu dan abi pada harini Allah gantikan dengan kebahagian pada hari-hari akan mendatang. Ingatlah Allah sayang kita sebab tu Allah uji kita. Yang penting kita redha dan ikhlas atas setiap ujian yang diberikan. Janji Allah itu Pasti.”
*Sedihnya, apa-apapun, syurga buat adik.
Sumber: Kelab Soal Jawab Ibu & Bakal Ibu Comel


KitKat Lancar Coklat Bermotif-Ketupat Pertama Sempena Kempen Raya “Rezeki Dikongsi Bersama”

Bersempena dengan ketibaan Ramadhan dan kemeriahan Hari Raya yang bakal kita sambut tahun ini, KitKat Nestle melancarkan kempen “Rezeki DiKongsi Bersama“.
Kempen ini dilancarkan bagi meraikan semangat perkongsian dan persaudaraan dalam kalangan masyarakat berbilang kaum di Malaysia.

“Bulan Ramadhan dan sambutan Hari Raya merupakan perayaan yang membawa erti bagi rakyat Malaysia tanpa mengira kaum dan latar belakang dan ini lah masanya untuk berkumpul bersama keluarga, jiran tetangga dan rakan-rakan.

“Ciri-ciri ini mencerminkan aspirasi KitKat iaitu “Have a Break, Have a KitKat“, dalam menggalakkan saat-saat bermakna, kebersamaan dan berkongsi rezeki sepanjang musim perayaan ini,” ujar Frederic Porchet, Pegawai Eksekutif Perniagaan, Unit Perniagaan Konfeksi, Nestlé Sdn Bhd.

Selain itu, kempen tahun ini sangat istimewa dengan KitKat Ketupat Raya Edisi Terhad iaitu kombinasi wafer rangup yang disaluti dengan lapisan coklat susu yang enak dan buat pertama kalinya didatangkan dengan motif “Ketupat” yang diterap pada bar coklat KitKat 4 jejari.
Kitkat Ketupat edisi terhad Raya ini hadir dalam empat koleksi rekaan unik, setiap satu menandakan warisan tradisi Raya dan juga sesuai dijadikan sebagai hadiah Raya yang enak untuk dikongsi dan ‘cele-break‘ bersama keluarga dan rakan-rakan anda.
Di samping itu, KitKat turut berkolaborasi dengan jenama fesyen kontemporari tempatan, Mimpikita yang menghasilkan sebuah gelas minuman Luminarc yang direka khas oleh Mimpikita bersama 2 pek Kitkat Mini 9g Sharebags.

Pelancaran kempen ini juga turut disertai oleh dua selebriti tempatan, MK K-Clique dan Nabila Razali yang mendatangkan lagu tema “Rezeki Dikongsi Bersama” KitKat dalam muzik video animasi Raya KitKat yang terbaru.
KitKat juga telah menyalurkan sumbangan RM10,000 kepada AEON Mesra, sebuah inisiatif jangkauan komuniti oleh Yayasan AEON Malaysia untuk kanak-kanak  yang kurang berkemampuan.

Jadi, mereka juga dapat berkongsi kegembiraan musim perayaan ini dengan membeli-belah di pasar raya AEON, sebagai persiapan menyambut hari raya yang bakal tiba.


Kit Ujian Kendiri Covid19: Harga, Cara Penggunaan & Jenama Yang Diluluskan KKM

KIT UJIAN KENDIRI COVID19 (SELF TEST KIT)
Dengan trend penularan wabak Covid-19 yang masih belum reda, orang ramai diminta untuk kekal menjaga penjarakan sosial dan duduk di rumah jika tiada keperluan untuk keluar.

Dalam usaha untuk mengekang penularan virus Covid-19 dalam masyarakat, KKM juga telah meluluskan lima jenis kit ujian kendiri Covid-19 untuk diimport dan diedarkan di negara kita.
Kit ujian kendiri ini bertujuan untuk memudahkan pengesanan dan kawal jangkitan di samping membantu mengurangkan beban petugas barisan hadapan. Mari kita kenali kit ujian kendiri dengan lebih dekat.

Kit ujian ini tidak menggantikan fungsi diagnostik ‘Reverse Transcription Polymerase Chain Reaction (RT-PCR). Namun ia boleh digunakan oleh orang ramai bagi mengenalpasti status jangkitan Covid-19 dengan pantas dan mudah sebelum tindakan susulan diambil.

Berdasarkan maklumat infografik dari  Facebook Tan Sri Nurhisham Abdullah,  kit ujian kendiri tersebut mengesan jangkitan Covid-19 melalui pengesanan RTK-antigen.
Senarai Jenama Pengeluar Kit Ujian Kendiri COVID19 Yang Diluluskan KKM
Setakat 23 Julai 2021, lima jenis kit ujian yang telah diluluskan adalah seperti berikut :
1. Salixium Covid-19 Rapid Antigen Rapid Test (Menggunakan Sampel Air Liur atau Sampel Swab Nasal)
Pembuat : Reszon Diagnostics International Sdn Bhd, Malaysia
2. Gmate Covid-19 Ag Saliva for Home Use (Menggunakan Sampel Air Liur)
Pembuat : Philosys Co Ltd, Korea
3. BERIGHT-COVID-19 Antigen Rapid Test Device (Menggunakan Sampel Air Liur)
Pembuat : Hangzhou AllTest Biotech Co Ltd, Hangzhou, China.
4. ALLTest COVID-19 Antigen Rapid Test (Menggunakan Sampel Air Liur)
Pembuat : Hangzhou AllTest Biotech Co Ltd, Hangzhou, China.
5. JusChek COVID-19 Antigen Rapid Test (Menggunakan Sampel Air Liur)
Pembuat : Hangzhou AllTest Biotech Co Ltd, Hangzhou, China.

Kredit Foto : Facebook DG Hisham
*Senarai ini akan dikemaskini dari semasa ke semasa berdasarkan perkembangan dari Kementerian Kesihatan Malaysia @ Medical Device Authority di Portal MDA. (mda.gov.my)
Kit ujian ini didatangkan dengan panduan penggunaan untuk memudahkan saringan kendiri dan perlulah dilupuskan dengan kaedah yang selamat.
Pengguna kit kendiri juga perlu bertanggungjawab dalam mengambil tindakan sewajarnya serta melaporkan keputusan ujian.

Kredit Foto : Media Selangor
Harga Kit Ujian Kendiri COVID19
Menurut perkongsian dari Kementerian Kesihatan Malaysia, kit ujian ini boleh dibeli dari Farmasi atau fasiliti yang berdaftar.
Hasil perkongsian dan tinjauan mendapati harga test kit ini adalah seperti berikut:

Gmate (Caring pharmacy)
Rm39.90 / 1kit
Rm221.40/6kits
Cara Penggunaan Kit Ujian Kendiri COVID19
Berikut ditunjukkan cara penggunaan kit ujian kendiri COVID19 jenama Gmate.

Cara penggunaan adalah seperti berikut (sumber gambar dari BERNAMA).

Baca juga: 9 Gejala Awal & Tanda Covid19 Pada Kanak-Kanak – KKM
Tindakan Susulan Selepas Mendapat Keputusan
Tindakan susulan adalah sangat penting selepas mendapat keputusan. Semua keputusan ujian yang didapati perlulah dilaporkan menerusi aplikasi MySejahtera.
i) Sekiranya POSITIF
Sekiranya kit ujian memberikan keputusan Positif, anda perlulah ke pusat fasiliti Covid-19 Assesment Centre (CAC), Klinik Kesihatan, atau Klinik Swasta berhampiran untuk tindakan selanjutnya. Bawa bersama keputusan ujian kit ujian kendiri sebagai bukti.
ii) Sekiranya NEGATIF
Sekiranya anda Negatif tetapi bergejala, anda perlu ke Klinik Kesihatan atau Klinik Swasta untuk penilaian kesihatan.
Sekiranya anda Negatif tanpa gejala dan merupakan kontak rapat kepada pesakit Covid-19, anda perlu jalani tempoh kuarantin wajib selama 10 hari.
iii) Keputusan Tidak Diperolehi
Jika ujian anda Invalid atau tidak menunjukkan keputusan, anda perlulah ulangi ujian.

Kredit Foto : Kementerian Kesihatan Malaysia
Kit ujian ini didapati merupakan usaha yang baik untuk mengawal penularan pada peringkat yang lebih awal. Ia juga memudahkan kontak rapat untuk mengenalpasti status kesihatan dengan lebih pantas untuk susulan lanjut.
Dengan adanya kit ujian kendiri ini, pengguna atau kontak rapat boleh melakukan ujian sendiri di rumah tanpa perlu keluar ke klinik berdekatan untuk menjalani ujian saringan.
Ini sekaligus dapat mengurangkan pendedahan kontak rapat yang berisiko kepada orang awam sebanyak mungkin sekiranya didapati positif.
Semoga dengan adanya kit ujian ini, ia dapat mengurangkan beban pekerja kesihatan serta membendung penularan wabak Covid-19 dengan lebih berkesan.
Sumber :

https://m.facebook.com/kementeriankesihatanmalaysia/photos/a.390879946236/10158061264831237/?type=3&source=57&refid=52&__tn__=EH-R
https://www.bharian.com.my/berita/nasional/2021/07/840880/dua-kit-ujian-kendiri-dapat-kelulusan-bersyarat-kkm
https://covid-19.moh.gov.my/semasa-kkm/2021/07/senarai-kit-ujian-covid-19-kendiri-yg-diluluskan-18072021


“Kita Mula Bandingkan Pasangan Dengan Orang Lain”- Jangan Letak Pandangan Pada Sesuatu Tak Kekal Lama

Apa yang membuatkan anda mencintai pasangan sendiri? Kerana paras rupa atau peribadinya? Benar, cantik itu memang sedap mata memandang, namun fizikal manusia berubah seiring dengan masa dan usia. Bahkan kecantikan itu tidak kekal lama.
Melalui hantaran yang dikongsikan oleh saudara Firdaus Shakirin, hati sifatnya berbolak-balik. Diri anda yang sepatutnya menetapkan ‘pandangan’ terhadap pasangan pada tempat yang betul. Bukan pada sesuatu yang tidak kekal lama.

Baca juga: Ketahui Rahsia Di Sebalik Kekuatan Cium Tangan & Kucup Kening Pasangan!
SALAH DIRI LETAK ‘PANDANGAN’ TERHADAP ISTERI PADA SESUATU YANG TAK KEKAL LAMA
Gambar hiasan: iBelieve.com

Hari ini tengok pasangan kita tu elok dah, lawa dah. Esok pula tengok, pasangan kita macam ada tak kena, terkurang dekat sini sana.

Hati itu kan sifatnya sentiasa berubah-ubah, bolak-balik. Kita start banding je pasangan kita dengan orang lain, dengan apa yang kita nampak di luar dari rumah, terus lagi kuat perubahan hati itu. Lagi kuat perasaan bolak-balik itu.
Kita sendiri tak tetapkan “pandangan” kita pada isteri kita. Apa perasaan kita, apa yang kita sebagai seorang lelaki letak dalam hati terhadap isteri sendiri.
Kita letak penampilan dia ke, kita letak paras rupa dia ke, kita letak tutur kata dia ke, kita letak budi bahasa dia ke, kita letak akhlak dan cara dia ke sebagai pandangan yang membuatkan hati kita terpaut pada dia.
Kita kasih dan sayang dia sebab apa. Kalau letak pada rupa, what if rupa dia berubah selepas melahirkan anak?
SAMPAI BILA-BILA KETETAPAN HATI HANYA MILIK DIA JIKA LETAK DI TEMPAT BETUL
Gambar hiasan: iStock.com
Salah kita sebab letak pada sesuatu yang tak kekal lama. Pandangan kita pada dia akan berubah once rupa dia berubah, maka hati pun turut serta berubah sebab dari mata turun ke hati.

Letaklah pandangan kita itu pada kebaikan isteri kita.
Letaklah pandangan kita itu pada pengorbanan isteri kita.
Letaklah pandangan kita itu pada apa yang isteri dah buat untuk kita.

Nescaya sampai bila-bila ketetapan hati itu hanya milik dia. InsyaAllah.
“SAYA SAYANG SUAMI BUKAN KERANA PARAS RUPA, 17 TAHUN DAH BERSAMA…”
Meninjau di ruangan komen, ternyata ramai dalam kalangan netizen yang bersependapat dengan hantaran ini.
Ada dalam kalangan isteri yang bersyukur dengan tidak meminta lebih, hanya suami perlu pandai menghargai dirinya. Malah, doa itu adalah satu senjata yang kuat untuk memastikan suami sentiasa menundukkan pandangan dan dari berubah hati kepada wanita lain.
Terdapat juga komen yang menyatakan, dia menyayangi suaminya bukan kerana paras rupa yang kini, usia perkahwinan mereka telah memasuki 17 tahun. Semoga berkekalan jodoh anda berdua.

Sumber: Facebook Firdaus Shakirin


#KitaMalaysia tawar RM1 juta nilai media untuk PKS

Sebelum pandemik Covid-19 melanda, industri tempatan perusahaan kecil dan sederhana (PKS) adalah tulang belakang kepada ekonomi Malaysia yang menyumbang 40 peratus keluaran negara kasar (GDP).
Pertumbuhan PKS adalah bergantung pada realiti pasaran tempatan dan mereka tidak sempat bersiap sedia untuk keluar segera daripada sebarang gangguan ekonomi.

Oleh itu, kemerosotan perniagaan PKS kerana Covid-19 diumpamakan bagai kehilangan enjin pertumbuhan, dinamisme dan keusahawanan untuk negara.
Bersempena dengan Hari Kemerdekaan Malaysia ke-64, MEDIA PRIMA OMNIA mengambil inisiatif untuk menghidupkan semula perniagaan PKS tempatan dengan melaksanakan pakej PKS #KitaMalaysia.

Pengarah Eksekutif dan Ketua Pegawai Eksekutif Media Prima Omnia Sdn Bhd, Datuk Michael Chan, berkata PKS tempatan perlu konsisten untuk memasarkan produk dan perniagaan mereka.

“Sebagai syarikat media terbesar di Malaysia, kami ingin membantu memberi pendedahan kepada PKS menerusi platform dengan nombor jangkauan yang tiada tandingannya.
“Selain membantu PKS, kempen ini juga memberi peluang kepada perusahaan besar dan agensi kerajaan untuk bergabung dengan kami sekali gus menyokong usahawan untuk kembali berdiri,” katanya.
MEDIA PRIMA OMNIA menawarkan nilai media berharga RM1 juta menerusi kempen ini yang merangkumi platform televisyen, media cetak, radio dan digital kepada PKS yang mendaftar awal dengan mana-mana daripada empat pakej PKS #KitaMalaysia yang disediakan.
Pakej Starter Pack bermula pada harga yang berpatutan iaitu dari RM5,000, merangkumi pendedahan untuk jenama dan produk PKS di platform membeli-belah dan e-dagang Media Prima bermula daripada 16 Ogos hingga akhir September.
Pakej Premium pula berharga RM10,000, RM15,000 dan RM20,000 setiap satu dengan tawaran pilihan platform media yang lebih meluas.
Untuk maklumat lanjut mengenai peluang keemasan ini, sila hubungi kami di [email protected]


Kitar Semula Sisa Makanan Jadi Baja Kompos Guna Teknik ‘Green Cone’ Macam Di Thailand

Amalan konsep kitar semula sudah semakin diamalkan dalam kalangan rakyat Malaysia. Walaupun masih berada pada tahap yang masih sederhana, negara lain sudahpun mencapai tahap kitar semula yang makin maju. Antaranya adalah negara Thailand dimana konsep Green Cone sudah diamalkan dimana sisa makanan akan melalui proses penukaran ke baja kompos. Menarik bukan?
Misi Self-Sustainable Home (SSH)

Saya sudah lama berhajat untuk menjadikan rumah kami Self-sustainable. Saya mendapat inspirasi dari satu video tentang seorang lelaki yang membina rumahnya sebegini di India. (Video di ruangan komen). Dari sumber elektrik, dapur gas, air, baja kesemuanya dikitar semula dan diambil terus dari alam tanpa melalui agensi seperti TNB dan syarikat air.
Ini adalah konsep rumah idaman saya. Sebelum rumah impian dibina, kita perlu cuba dahulu apa yang boleh dicuba. Orang Kelate kato practice makes perfect. Kita mula yang kecil-kecilan dahulu. Untuk peringkat awal, saya mahu kitar semula makanan-makanan yang basi atau tidak boleh dimakan lagi kepada baja kompos.

KONSEP KITAR SEMULA THAILAND DINAMAKAN GREEN CONE

Ini adalah konsep kitar semula yang diperkenalkan di Thailand dan dinamakan Green Cone. Jadi saya telah membina bekas untuk dibuang makanan basi atau tidak boleh dimakan ke dalamnya. Makanan yang tidak boleh diuraikan secara organic perlulah diasingkan terlebih dahulu seperti plastik dll.
Makanan tersebut akan menjadi baja kompos dan menyuburi kebun kecil di rumah saya secara automatik melalui nutrisi yang diserap terus ke dalam tanah. Kosnya murah dan caranya juga mudah. Boleh rujuk gambar di bawah dan penerangan selanjutnya tentang Green Cone.
Next, rasanya nak bela arnab. Najisnya boleh jadi baja pokok organic. Tak perlu dah beli baja lain. Makanannya pula kami ambil dari kebun dan alam sekeliling kami. Manfaatkan kitaran alam untuk kehidupan kita. Jom kitar semula dan kongsikan artikel ini kepada semua.
Cara 1
Buang bahagian bawah tong. Saya guna driller dan tebuk satu sekeliling tong untuk mengekalkan bentuk asal tong. Pakai gergaji susah nak ikut bentuk tong pada pendapat saya.

Cara 2
Letak penapis dan sesuaikan posisinya dengan tong untuk saya tebuk lubang pengikat.

Cara 3
Selepas lubang pengikat ditebuk, ikat dengan ketat kedua-duanya barang tersebut.

Cara 4
Tanam sekurang-kurangnya 1/3 daripada tinggi tong. Penting untuk elak tong mudah jatuh akibat ribut atau digodam haiwan perosak.

id=”fbPhotoSnowliftProductMiniListHscroll” class=”fbCommerceProductMiniListHscroll”>
Cara 5
Pastikan tanah di sekeliling diratakan dengan rapi supaya tiada kebocoran bau atau lubang yang membolehkan serangga LILATI masuk ke dalam tong.
class=”fbCommerceProductMiniListHscroll”>

Cara 6
Dah siap! Masukkan makanan yang tidak boleh dimakan lagi ke dalamnya dan tutup rapat penutup. Ini penting untuk elak bau, lalat dan binatang perosak lain menggodam tong ini.

Contoh perlaksanaan Green Cone di Thailand

Bagaimana Green Cone berfungsi ?
Bagi anda yang tertanya-tanya bagaimana Green Cone ini berfungsi, semuanya menggunakan cahaya matahari!

id=”fbPhotoSnowliftChainingPhotoVScroll”>
Apa yang boleh dibuang ke dalam Green Cone kita?
Pastikan anda tahu untuk membezakan apakah jenis barang yang boleh diletakkan dalam Green Cone.

id=”fbPhotoSnowliftChainingPhotoVScroll”>
Saya asingkan juga tulang kerana saya dapati tulang ambil masa lama untuk diuraikan.
*Semoga boleh dijadikan ikutan!
Sumber : Afiq Rahim


KIX HD Lancar Siri Realiti Baru “The Ultimate BROcation” Dibintangi SonaOne

Ikuti pengembaraan empat selebriti lelaki terkenal dalam percutian lima episod yang menyeronokkan dan penuh gelak ketawa di destinasi percutian idaman setiap lelaki, Hong Kong
Kaum lelaki juga memerlukan masa untuk bebas sebentar daripada tuntutan hidup seharian dan menikmati percutian yang menyeronokkan bersama rakan lelaki yang lain. Akan datang bulan Disember ini, penonton akan dapat menyaksikan apa akan terjadi apabila sekumpulan kawan lelaki pergi bercuti bersama menerusi sebuah rancangan realiti terbaharu yang dibawakan oleh saluran aksi hiburan KIX HD, The Ultimate BROcation.

Siri realiti sebanyak lima episod ini yang dibintangi SonaOne, artis hip hop dari Malaysia, menampilkan empat selebriti terkenal Asia Tenggara yang bertemu buat kali pertama dalam percutian yang direka khas untuk kaum lelaki di Hong Kong. Selain SonaOne, percutian ini disertai oleh bintang R&B / Pop dari Filipina, Billy Crawford; DJ dan hos televisyen berimej “nakal” dari Thailand, P.K.; dan chef handalan dari Singapura, Bjorn Shen. Keempat-empat selebriti ini telah menerima pelawaan percutian daripada bintang filem kung-fu terkenal dari Hong Kong, Philip Ng. Percutian mereka ditaja sepenuhnya dan direka khas untuk mereka mengalami sendiri pengalaman percutian yang unik dan istimewa di Hong Kong.
“Kami sangat teruja untuk bekerjasama dengan Hong Kong Tourism Board dan Endemol Shine Group untuk menghasilkan produksi asal KIX HD ini. The Ultimate BROcation adalah pengembaraan yang penuh dengan aksi menyeronokkan dan pastinya kaum lelaki akan teruja menontonnya dan penonton wanita akan terhibur dengan aksi lucu mereka. Dalam rancangan ini, empat lelaki yang tidak mengenali satu sama lain menjadi kawan rapat setelah meluangkan banyak masa bersama di negara asing. Saya yakin penonton akan terhibur dengan aksi sakat-menyakat di antara SonaOne, Billy, P.K., dan Bjorn kerana perangai “nakal” mereka dalam percutian ini sememangnya melucukan,” kata Andy Chang, Naib Presiden Kanan Penjualan Pengiklanan, Pemasaran dan Produksi Asal, Celestial Tiger Entertainment.

Encik Simon Wong, Pengarah Serantau Hong Kong Tourism Board Asia Tenggara, berkata, “Kami berbesar hati dapat bekerjasama dengan KIX HD dan Endemol Shine Group untuk produksi The Ultimate BROcation dan kami teruja dengan penyiaran siri ini. Kami percaya percutian keempat-empat selebriti lelaki yang menyeronokkan di Hong Kong ini akan memberi inspirasi kepada penonton untuk mengalami sendiri keunikan Hong Kong yang menawarkan pelbagai pilihan untuk membeli-belah, menjamu selera dan berhibur.”
“Memang agak gementar apabila kita bertemu seseorang yang kita tidak kenali. Lebih-lebih lagi apabila kita perlu pula pergi bercuti dengan tiga lelaki lain yang langsung tidak dikenali. Tapi saya seorang yang gemarkan cabaran dan saya memang berhasrat ingin bercuti di luar negara, jadi saya terus bersetuju!” kata SonaOne. “Saya bersyukur kerana kami semua memang bergaul dengan baik; saya dan Billy selalu berborak perihal muzik; P.K. pula seorang yang sofistikated tetapi selalu membuat lawak; dan Bjorn seorang yang ceria dan berani mencuba perkara baharu. Saya juga merasakan yang kami semua sukakan muzik dan setiap kali sesiapa membuat lawak, kami akan jadikannya sebuah lagu. Kami menjadi lebih rapat dengan cara “gila-gila” kami ini!”

Tambahnya, “Saya tidak menjangka Hong Kong adalah destinasi yang begitu sesuai bagi orang Islam. Terdapat pilihan membeli-belah, pemakanan dan aktiviti lain yang tidak berkesudahan, termasuklah hidangan makanan halal yang menarik. Saya juga berpeluang menikmati dimsum halal di restoran yang terkenal di Kowloon.”
Semasa sidang media rancangan ini, SonaOne berkongsi detik-detik menarik pengalamannya bercuti bersama selebriti-selebriti lelaki lain. Beliau berkongsi pengalaman-pengalaman yang tidak dapat dilupakan semasa melawat tempat-tempat menarik di Hong Kong. Antaranya, menyanyi dengan seorang makcik di Temple Street, berlumba untuk sampai ke The Peak, bermain “flyboard” di selatan pulau itu dan merasai pelbagai juadah enak Hong Kong.

Mungkinkah keempat-empat lelaki ini akhirnya menjadi kawan rapat atau adakah masing-masing akan menunjukkan ego mereka? Ketahui perangai sebenar keempat-empat selebriti lelaki ini apabila mereka tidak berada bersama teman wanita masing-masing dan pergi bercuti bersama kawan-kawan lelaki! Pastikan anda tidak ketinggalan tayangan perdana The Ultimate BROcation  pada 14 Disember jam 9 malam, hanya di KIX HD (Saluran Astro 729), dengan episod seterusnya setiap hari Rabu jam 9 malam.
The Ultimate BROcation diterbitkan oleh saluran hiburan aksi terkenal, KIX HD, dan Endemol Shine Group, sebuah syarikat produksi global yang telah menerbitkan rancangan terkenal dan pernah memenangi anugerah seperti MasterChef dan Big Brother. Rancangan ini disokong oleh Hong Kong Tourism Board, dengan penaja DJI, Cathay Pacific, Harbour Grand Hong Kong dan HotelsCombined.

Mengenai Celestial Tiger Entertainment
CELESTIAL TIGER ENTERTAINMENT (CTE) merupakan syarikat media bebas terkemuka yang berdedikasi untuk menghiburkan penonton di Asia dan di seluruh dunia.
Untuk maklumat lanjut, sila layari www.celestialtiger.com.

Mengenai Endemol Shine Group
Endemol Shine Group merupakan gergasi produksi global mencipta kandungan bertaraf dunia untuk semua platform. Sebagai pengeluar dan pengedar, Endemol Shine Group, terdiri daripada 120 buah syarikat dan lebih daripada 30 pasaran bagi mencipta kandungan yang menarik.

Mengenai Hong Kong Tourism Board
Hong Kong Tourism Board (HKTB) adalah badan kerajaan yang ditugaskan untuk mempromosikan Hong Kong sebagai destinasi percutian di seluruh dunia. Untuk maklumat lanjut, sila layari DiscoverHongKong.com.


KKLW Melalui MARA Bawa 1MPAK, Manfaat Untuk Rakyat

Buat anda yang sedang mencari peluang dan pembiayaan pendidikan, tak tahu macam mana nak ceburkan diri dalam bidang keusahawanan dan mencari peluang pekerjaan, kami ada berita baik untuk anda! Program 1MPAK pasti memberi impak positif kepada anda selepas ini kerana…
Kementerian Kemajuan Luar Bandar dan Wilayah (KKLW) melalui Majlis Amanah Rakyat (MARA) telah pun memperkenalkan Inisiatif Melestari Pembangunan Komuniti atau lebih dikenali sebagai 1MPAK bagi membantu meningkatkan taraf sosio-ekonomi masyarakat luar bandar.

Nak tahu lebih lanjut mengenai apa itu 1MPAK, manfaat dari program berkenaan dan siapa bakal menerima kelebihannya? Semuanya ada dalam artikel ni, teruskan membaca tau!

Fokus 4 tunjang utama

Dilancarkan pada 27 Januari lalu di Bera, Pahang oleh Menteri Kemajuan Luar Bandar dan Wilayah, YB Dato’ Sri Ismail Sabri bin Yaakob, 1MPAK dilaksanakan sebagai satu inisiatif turun padang pihak KKLW melalui MARA untuk membawakan peluang di bawah MARA yang berkaitan dengan 4 tunjang utama program ni antaranya:-

Pendidikan
Peluang pekerjaan
Keusahawanan
Program pengukuhan tanggungjawab sosial korporat

Nak cakap pasal manfaat 1MPAK ni, banyak! Antaranya…

Jika anda masih belum jelas, 1MPAK sebenarnya bakal memberikan banyak manfaat kepada belia luar bandar antaranya dengan memberikan peluang pendidikan dan latihan untuk memenuhi permintaan industri pekerjaan bernilai tinggi di negara kita…

Selain tu, 1MPAK juga membuka peluang pekerjaan baharu bagi masyarakat luar bandar dan mengurangkan keperluan khasnya para belia untuk berhijrah ke kota terutamanya bagi mereka yang bekerja di dalam industri bernilai tinggi seperti aero-angkasa, automotif dan sebagainya.
Bukan tu je, 1MPAK juga bakal membangunkan usahawan dan membuka peluang pelaburan dalam meningkatkan ekonomi tempatan menerusi pelbagai program keusahawanannya yang akan membawa lebih banyak peluang pekerjaan dan menghasilkan keuntungan. Semua manfaatnya akan berbalik semula kepada masyarakat setempat. Hebat kan?
Siapa antara golongan yang bakal menikmati semua manfaat dan keistimewaan 1MPAK ni?

Pelajar yang mencari penaja untuk membiayai kos pengajian mereka

Lepasan sekolah di luar bandar yang sedang mencari peluang latihan dan pekerjaan

Golongan usahawan atau individu yang mencari peluang perniagaan atau maklumat pembiayaan keusahawanan

Majikan yang mencari pekerja berkemahiran tinggi untuk padanan pekerjaan dengan industri
Masih belum clear apa itu 1MPAK, join siri jelajah diorang jom!

Dah baca semua ni kat atas ni tapi mungkin ada antara anda masih belum boleh hadam apa itu 1MPAK dan manfaat-manfaatnya kan? Apa susah… Datang Siri Jelajah 1MPAK di lokasi terpilih seluruh Malaysia. Banyak aktiviti menarik disediakan mengikut klasifikasi tersendiri antaranya:
Program Keusahawanan

Khidmat nasihat untuk pembiayaan perniagaan
Khidmat nasihat untuk permohonan premis perniagaan
Pembayaran pembiayaan
Pendaftaran vendor
Permohonan kursus

Program Tanggungjawab Sosial Korporat

Khidmat membaiki motosikal secara percuma oleh pelajar GIATMARA
Khidmat memotong rambut percuma oleh peserta HIT Barber

Program Pendidikan/Peluang Pekerjaan

Permohonan Perantis Malaysia
Permohonan intitusi MARA
Pendaftaran kursus
Demonstrasi daripada pelajar GIAT MARA

Di samping aktiviti-aktiviti menarik di atas, terdapat juga tarikan utama program Siri Jelajah 1MPAK diadakan. Antaranya:-

Tawaran kerja bersyarat untuk yang berkelayakan bagi program perantis
Padanan kerja dan temuduga untuk yang berkelayakan
Khidmat consultation dan pendaftaran bagi program-program keusahawanan
Sesi bimbingan dan latihan kepada pengunjung bersama tokoh
Cabutan bertuah dengan hadiah menarik seperti motosikal elektrik

Tunggu apa lagi? Jom datang Siri Jelajah 1MPAK dan nantikan update tarikh serta lokasinya di laman web 1MPAK dan akaun media sosial Facebook, Twitter dan Instagram 1MPAK. Jumpa kat sana!


KKM Senaraikan 12 Produk Kopi, Suplemen & Jus Kesihatan Yang Mengandungi Bahan Terlarang

Dalam sebuah kenyataan oleh Ketua Pengarah Kesihatan bertarikh 5 November 2020, KKM telah mendapati 16 produk makanan yang dianalisis didapati mengandungi racun berjadual yang dilarang penambahannya dalam makanan.
Namun difahamkan tindakan undang-undang telah diambil ke atas pengeluar atau pengedar 4 daripada 16 jenama produk makanan yang tidak mematuhi undang-undang tersebut.

Walau bagaimanapun, hasil siasatan yang dijalankan ke atas 12 jenama produk makanan yang lain mendapati nama dan alamat syarikat adalah palsu atau tidak lengkap.
Maklumat semua produk makanan tersebut adalah seperti di lampiran. (Disertakan di bawah)

Larangan Menjual Semua Produk Tersebut
Di bawah Seksyen 13, Akta Makanan 1983, menyatakan mana-mana orang yang menyediakan atau menjual apa-apa makanan yang ada dalam atau padanya apa-apa bahan yang beracun, merosakkan atau selainnya memudaratkan kesihatan adalah melakukan suatu kesalahan dan apabila disabitkan kesalahan boleh dikenakan denda yang tidak melebihi RM 100,000 atau penjara selama tempoh tidak melebihi 10 tahun atau kedua-duanya.

Sehubungan itu, KKM memberi amaran dan melarang penjualan semua produk makanan tersebut.
Semua peniaga termasuk peniaga atas talian yang masih mempunyai stok produk tersebut diarahkan untuk menghentikan serta-merta penjualan semua produk tersebut dan menghubungi Pejabat Kesihatan Daerah terdekat untuk tujuan penyitaan.
Kenyataan dari KKM itu juga menegaskan supaya semua makanan yang dijual di negara ini perlu mematuhi Akta Makanan 1983 dan peraturan-peraturan di bawahnya.
Adalah menjadi tanggungjawab pihak terlibat seperti pengilang, pembungkus, pengedar, ejen pemasaran dan penjual untuk memastikan produk makanan yang dijual mematuhi perundangan makanan.
Pengguna Dinasihatkan Agar Segera Dapatkan Nasihat Doktor
Kenyataan itu juga menggesa orang ramai yang sedang menggunakan produk ini adalah disarankan supaya SEGERA mendapatkan nasihat serta rawatan dari ahli profesional kesihatan.
Orang ramai diingatkan untuk sentiasa menggunakan kebijaksanaan dan berhati-hati dalam membeli produk makanan yang mungkin diaduk dengan bahan terlarang.
Maklumat Lanjut
Sekiranya pengguna mempunyai sebarang kemusykilan berhubung sebarang isu keselamatan makanan, pengguna boleh hubungi Pejabat Kesihatan Daerah atau Jabatan Kesihatan Negeri terdekat
atau
 hubungi KKM melalui laman sesawang http://moh.spab.gov.my atau facebook Bahagian Keselamatan dan Kualiti Makanan (BKKM) www.facebook.com/bkkmhq.
Sekian, terima kasih.
TAN SRI DATO’ SERI DR. NOOR HISHAM ABDULLAH
KETUA PENGARAH KESIHATAN MALAYSIA
5 November 2020
*Sumber asal dari Laman Web Rasmi KP Kesihatan

Senarai Produk Makanan Yang Mengandungi Racun Berjadual & Pelabelan Palsu
1. Minuman kesihatan/jenama Tonik Tuan Haji 1921
2. Candy B+ Complex/ jenama California Pure
3. Orange + / tiada jenama
4. Kopi panggung Al Ambiak/ jenama Natural Herbs Coffee
5. Kopi jantan tradisional / jenama Natural Herbs Coffee
6. Kopi jantan tradisional 7A/ jenama AAAAAAA
7. Kopi pra campuran/ jenama MW Coffee
8. Kopi Harimau / jenama Kopi harimau
9. Kopi Mutiara/ jenama Mutiara
10. Jus kesihatan tradisional/ jenama Jus Saidina.
11. Miracle Energy Coffee / jenama Sabah brands
12. Kopi Strong Man Plus / jenama Natural Herbs Coffee
*Keseluruhan 12 produk makanan yang mengandungi racun berjadual dan perlabelan palsu.

Sumber: Bahagian Keselamatan dan Kualiti Makanan, Kementerian Kesihatan Malaysia


KKM Senaraikan 3 Produk Asam Merbahaya Untuk Kesihatan

Rasanya ramai yang suka makan asam dan jeruk kan?
Tapi hati-hati, pihak KKM baru saja mengeluarkan amaran tentang beberapa produk asam merbahaya untuk kesihatan.

Kenyataan ini dikeluarkan menerusi FB Page Mysihat Kemaman.
Berikut adalah keterangan selanjutnya.

AMARAN KKM TENTANG PRODUK MAKANAN MERBAHAYA KESIHATAN
Pihak Pejabat Kesihatan Daerah Kemaman ingin mengeluar amaran KKM tentang penjualan produk makanan yang didapati membahaya kesihatan.

Nama produk:
1. ASAM CELAGI SIRA BOTOL mengandungi siklamat (Kelantan)
2. ASAM MANGGA SIRA BOTOL mengandungi siklamat (Kelantan)
3. NATURAL DRIED SEAWEED mengandungi Kadmium (Perak)
Rujuk Gambar dan maklumat produk disertakan

Produk ini telah diambil sampel dan analisa makmal mendapati mengandungi *siklamat* sejenis pemanis tanpa zat dan *Kadmium* yg boleh beri kesan kepada kesihatan
Siasatan pihak KKM mendapati maklumat pengeluar produk ini adalah PALSU.
Orang awam yang mengesan produk ini dijual di pasaran dipohon tidak membeli dan perlu memaklumkan kepada Unit Keselamatan dan Kualiti Makanan, Pejabat Kesihatan Daerah Kemaman di talian 09-8504243 bagi tujuan rampasan dan pelupusan.
Mana-mana orang yang menjual atau mengedar produk ini adalah menjadi satu kesalahan di bawah seksyen 13(B)(2) Akta Makanan 1983.
Sabit kesalahan boleh di denda RM 20,000 atau penjara tidak melebihi 5 tahun atau kedua-duanya.
Harap maklum. Terima kasih.
Respon Orang Ramai
Ramai yang terkejut dengan pengumuman ini dan tak kurang juga yang mengkritik.
Sehubungan itu, netizen meminta penjelasan lanjut daripada pihak MySihat dan KKM.
Berikut adalah respon oleh pihak MySihat Kemaman:
MAKLUMBALAS ISU 3 PRODUK MAKANAN AMARAN BAHAYA KESIHATAN
Terima kasih keatas semua pelayar FB Mysihat diatas keperihatinan dan komen anda semua. Berikut adalah penjelasan admin bagi pencerahan bagi komen-komen yang dikemukakan semua.
1. Amaran kesihatan ke atas 3 produk ini dibuat oleh pihak Keselamatan & Kualiti Makanan (BKKM) KKM bagi tindakan di seluruh Malaysia. Makluman ini dibuat secara proaktif khususnya kepada pengguna di Daerah Kemaman dan tindakan juga di buat di daerah2 lain di seluruh Malaysia mengguna pelbagai kaedah pendekatan masing-masing.
2.Persempelan makanan merupakan salah tugas utama yg dijalankan oleh BKKM di seluruh Pejabat Kesihatan Daerah bagi mempastikan semua makanan yg dijual dipasaran adalah selamat. Semua makanan akan dibuat sample secara berjadual dan perancangan tahunan. 3 sample yang terlibat ini diambil secara rasmi pegawai berkuasa yg menjalan persempelan makanan rutin ke atas makanan ini dan dihantar ke makmal mendapati ia positif dengan Siklamat dan Kadmium.
3. Makanan ini dikesan melalui sampel yang dibuat di Kelantan dan Perak. Semua pelanggaran akan diambil tindakan mahkamah keatas pengilang /pengimport berdasarkan label pengeluar/pengimport
“Salah satu strategi yang digunakan oleh segelintir pengeluar (pengilang) adalah penipuan dengan menggunakan alamat palsu pada label produk makanan mereka. Ini bagi menyukarkan pihak berkuasa mengesan dan mengambil tindakan undang-undang ke atas mereka yang terbabit.
Bagi produk ini pula, ia juga masih dalam siasatan pihak KKM termasuklah untuk mengenalpasti pengimport /pengeluar/pengilang yang terlibat.”
4. Siklamat adalah pemanis tanpa zat yg 30-50 kali manis daripada gula biasa.Manakala Kadmium, cemaran logam yg boleh ada secara semulajadi atau pencemaran dalam proses penyediaan makanan. Kedua produk ini tidak dibenar hadir dalam makanan dan ia menyalahi peraturan 133(3) dan 38 (1A) Peraturan -Peraturan Makanan 1985
5. Siklamat boleh memberi risiko kanser Ia biasanya dapat memberi kesan jangka panjang terutama penyakit kanser.
https://healthyeating.sfgate.com/side-effects-sodium-cyclamate-1903.html
Manakala Kadmium: boleh sebabkan toxicity pada manusia. https://www.fda.gov/food/foodborneillnesscontaminants/metals/default.htm
6. Amaran ini HANYA merujuk kepada BATCH dan PRODUK yang tertera sahaja yang khusus kepada produk yang dianalisa makmal. Produk lain atau batch yang berbeza adalah tidak berkaitan. Namum pihak kami menasihatkan pengambilan makanan seumpama ini adalah tidak sesuai untuk kesihatan terutama kandungan penggunaan bahan pengawet, pemanis dan pewarna yg tidak diketahui statusnya.
7. Orang ramai yang telah mengambil makanan terutama daripada jenama dan batch tertera dinasihatkan hentikan serta merta kerana ia memberi kesan jangka pangjang terhadap kesihatan.
8. Penjual dan pengedar dinasihatkan memberhentikan penjualan makanan ini. Pihak berkuasa Pejabat Kesihatan boleh mengambil tindakan terhadap mana-mana orang yang masih menjual produk ini. Sabit kesalahan boleh di denda sebanyak RM 20K atau penjara tidak lebih 5 tahun atau kedua-duanya di bawah Akta Makanan 1983.
Layari FB Mysihat untuk mendapat berita-berita dan info kesihatan terkini.
Sekian terima kasih.
Admin Mysihat
Elakkan Dulu Buat Sementara
Rasanya buat masa ni bolehlah berhenti dulu makan asam yang dinyatakan di atas ni.
Kalau nak selamat, mungkin boleh cuba buat sendiri di rumah menggunakan mangga atau buah-buahan segar.
Sihat pun sihat kan?
*Sumber: Mysihat Kemaman


KL Bird Park Tawar Tiket Serendah RM6 Hingga 31 Julai 2020

Berita baik buat ibu ayah yang dah lama tak bawa anak bersiar-siar disebabkan tempoh PKP tempoh hari!
Sekarang ni Taman Burung Kuala Lumpur / KL Bird Park sedang mengadakan promosi sempena pembukaan semula dalam tempoh PKPP dengan menawarkan harga yang sangat berbaloi.

Harga Tiket KL Bird Park Sepanjang PKPP
Mulai 10 Jun tempoh hari, KL Bird Park telah mula beroperasi dengan menetapkan Standard Operation Procedure (SOP) norma baharu bagi memastikan pengawalan wabak COVID-19.

Bagi menggalakkan pelawat berkunjung ke sini, KL Bird Park telah memperkenalkan harga promosi yang tak patut dilepaskan.

Harga tiket sepanjang tempoh promosi ini hanya boleh didapati sehingga 31 Julai 2020 ini sahaja tau!
Harga Tiket: Dewasa RM16 (berbanding harga asal RM25), Kanak-kanak (RM6)
Waktu Operasi: 09:00 pagi – 6:00 petang termasuk Cuti Umum dan Cuti Sekolah

Jom Bawa Anak Ke Taman Burung Kuala Lumpur!
Terletak di Taman Tasik Kuala Lumpur yang tenang dan indah, KL Bird Park ini hanya 10 minit dari pusat bandar Kuala Lumpur.
Ia merupakan habitat bagi lebih dari 3000 burung tempatan dan asing dari kira-kira 200 spesies yang berbeza.
Kawasannya luas dan berbaloi bawa anak beriadah di sini sambil dapat menghirup udara segar dan bermesra dengan burung.

Dengan luas sekitar 20.9 hektar kawasan lembah yang menghijau, taman ini terbahagi kepada 4 zon; Zon 1 dan 2 membentuk zon burung yang dibebaskan – Dalam zon ini, bolehlah anak-anak bermesra dengan burung-burung. Mesti seronok!
Namun pastikan anda mematuhi SOP yang ditetapkan ya.
Zon 3 adalah Taman Hornbill dan Zon 4 adalah tempat burung ditempatkan di kandang dan kandang burung berasingan.

Selain itu, KL Bird Park juga mesra kerusi roda. Jadi, semua dapat datang ke sini bersama-sama!
Naik bas PERCUMA KL Hop-On Hop-Off City Tour pun boleh. Lepastu makan Hornbill Restaurant & Cafe dapat 10% diskaun.


APDM: Layari apdm.moe.gov.my Untuk Akses Data Murid Secara Online

APDM – Aplikasi Pangkalan Data Murid
Berdasarkan laman rasmi APDM, guru-guru perlu memastikan yang semua murid telah didaftarkan dalam APDM dan maklumat telah dikemaskini sebelum 15 Januari 2014. Walaupun tarikh itu sudah lama berlalu, ia masih lagi dipaparkan. Seharusnya, pihak Kementerian Pendidikan Malaysia membuang makluman tersebut yang sudah tidak relevan.
Kerap-kali kita mendengar keluhan guru tentang sistem APDM yang bukan sekadar ‘slow‘, tetapi menyusahkan.

Hanya 17 orang online pada jam 3 pagi
Ya, hanya 17 orang sahaja. Tetapi, bayangkan pada jam 3 pagi, ada 17 orang guru yang masih bersengkang mata menyiapkan data murid. Bagi guru yang bertugas pada pagi esoknya, kasihan pada mereka.

Harap pihak berkenaan dapat mengambil tindakan yang sewajarnya.

Link: apdm.moe.gov.my


Klinik ‘Drive Thru’ Untuk Bayi Jaundis Mudahkan Ibu Bapa, Kekalkan Jarak Sosial

Dalam situasi wabak ini, masih ramai lagi yang memerlukan khidmat kesihatan dari hospital dan klinik kerajaan.
Antaranya yang sentiasa dipantau termasuklah ibu-ibu mengandung dan bayi baru lahir.

Menariknya, dalam sebuah posting oleh Ketua Pengarah Kesihatan Dr Noor Hisham menunjukkan betapa inovatifnya staf KKM di Hospital Raja Permaisuri Bainun, Ipoh yang telah membuat pemeriksaan bayi jaundis secara drive-thru sahaja bagi mempercepat dan memudahkan urusan di samping membantu penjarakan sosial (social distancing).

Ulas Dr Noor Hisham lagi, Klinik Jaundis Drive-Thru ini bertujuan mengelakkan berlakunya kesesakan di klinik. Ia jiga membantu mempercepatkan masa menunggu dan rata-rata ibu bapa berpuas hati dengan proses ini.

Pada 29 Mac 2020, Dr Chua Bee Sim dan pasukan beliau dari Klinik Paediatrik HRPB telah menyaring 63 bayi dari jam 9 pagi hingga 12 tengah hari memggunakan fasiliti di Klinik Kesihatan Greentown.

Daripada jumlah tersebut, hanya 11 orang bayi memerlukan venesection manakala 3 orang bayi perlu ditahan bagi proses fototerapi.
Menurut Dr Noor Hisham lagi, pasukan Paediatrik akan sentiasa cuba sedaya-upaya melancarkan proses ini dan meneruskan usaha menambahbaik perkhidmatan mereka walaupun setelah COVID-19 berakhir.
Terima Kasih Warga KKM!
Kami sebagai rakyat Malaysia juga berasa kagum dan bangga dengan semua staf kesihatan atas perkhidmatan KKM yang berdedikasi, inovatif dan cemerlang.
Kalau buat begini, ibu ayah tentu rasa lebih selamat nak bawa bayi ke klinik untuk pemeriksaan kan? Bagusnya!
Tak hairanlah perkhidmatan kesihatan Malaysia adalah antara yang paling baik di dunia.
Terima kasih KKM!
Pautan posting asal: https://m.facebook.com/story.php?story_fbid=3168873389803194&id=578835322140360


Klinik LPPKN Tawarkan Pemeriksaan HPV DNA & Mamogram Percuma. Ini Caranya

Tahukah anda mengenai Pemeriksaan Ujian Mamogram dan HPV DNA untuk wanita?
Ujian Mamogram merupakan suatu pemeriksaan saringan sinar-X yang dilakukan untuk mengesan peringkat awal kanser payudara.

Manakala Ujian HPV DNA iaitu singkatan kepada ‘Human Papilloma Virus’ merupakan kaedah terbaru pap smear yang dilakukan untuk mengesan peringkat awal kanser serviks.

Pemeriksaan Percuma Di Klinik LPPKN
Lembaga Pembangunan Penduduk dan Keluarga Negara (LPPKN) melalui Klinik Nur Sejahtera menawarkan:

1. Ujian Mamogram Percuma
Klinik LPPKN menawarkan ujian mamogram secara percuma kepada semua wanita warganegara Malaysia dengan ciri yang berikut:

berumur 40 tahun sehingga 70 tahun
berpendapatan isi rumah kurang daripada RM 10,000.00

Buat pengetahuan, pemeriksaan mamogram di perkhidmatan swasta adalah sekitar RM100 hingga RM300.
Selain itu, wanita yang berpendapatan melebihi RM10,000 dan ke atas akan diberi subsidi RM50 melalui Program Subsidi Mamogram sekiranya mempunyai kriteria risiko tinggi kanser payudara atau wanita yang dirujuk untuk ujian diagnostik mamogram.
Foto Kredit: kosmo.my
2. Ujian Pemeriksaan HPV DNA Percuma
Bagi ujian pemeriksaan HPV DNA pula, pihak LPPKN juga menawarkan kos ujian pemeriksaan percuma untuk semua wanita warganegara Malaysia yang memenuhi kriteria ini:

berumur antara 25 tahun sehingga 65 tahun
berada dalam golongan B40 dan M40
yang berkahwin ataupun pernah berkahwin.

Pemeriksaan HPV DNA adalah kaedah terbaru yang diperkenalkan bagi menggantikan kaedah pemeriksaan pap smear yang biasa di’geruni’ ramai tanpa menggunakan ‘muncung itik’.

Sebaliknya, ujian HPV DNA ini  boleh dilakukan sendiri dengan mudah secara efektif dengan tunjuk ajar pegawai kesihatan.
Pelaksanaan Program Rintis Saringan Kanser Serviks untuk tahun 2019 ini bertujuan untuk menggalakkan wanita yang berkahwin atau pernah berkahwin menjalani ujian HPV DNA serta meningkatkan tahap kesedaran tentang pencegahan kanser serviks.
Di perkhidmatan swasta, kos untuk menjalani pemeriksaan HPV DNA adalah sekitar RM250.
Program ini adalah ditawarkan secara PERCUMA bermula Januari sehingga penghujung Disember 2019 dan dijalankan melalui 49 Klinik Nur Sejahtera (KNS) dan Klinik Subfertiliti LPPKN serta secara outreach di kawasan pedalaman.
Foto Kredit: LPPKN
Maklumat Lanjut
Berikut adalah link untuk sebarang maklumat lanjut berkaitan:
Ujian Mamogram Percuma & Subsidi
Ujian HPV DNA Percuma
Senarai 46 Klinik LPPKN Di Seluruh Negara
Sila layari laman web rasmi LPPKN di www.lppkn.gov.my atau Facebook Rasmi LPPKN untuk mendapat update terbaru.


KLMUC dan University of Central Lancashire (UCLan) UK Raikan Kerjasama dengan Persembahan Fesyen Eksklusif

[L-R] Siti Aminah binti Haji Sahlan (Head, Department of Fashion Design, KLMUC Faculty of Design & Creativity), Dr. Zuhaili Akmal Ismail (Dean of KLMUC Faculty of Design & Creativity), Mohamad Kamal Nawawi (Acting Vice Chancellor of KLMUC & CEO of Cosmopoint Sdn Bhd), Dr. Mizarina Abu Bakar (KLMUC Deputy Vice Cancellor), Maria Murray (Head of School, UCLan School of Art, Design and Fashion), Andrea Cushion (Senior Lecturer of Fashion, UCLan School of Art, Design and Fashion), Kate and Amy (Fashion students, UCLan School of Art, Design and Fashion)
Kuala Lumpur, 20 Julai 2016 –Menandakan permulaan usaha sama mereka dengan penuh bergaya, Kolej Universiti Metropolitan Kuala Lumpur (KLMUC) dan University of Central Lancashire (UCLan) United Kingdom mengadakan pertunjukan fesyen menampilkan para pelajar dan alumninya yang membawakan rekaan busana antarabangsa terkini, mencerminkan hubungan kerjasama yang baru terjalin.

Persembahan fesyen oleh Fakulti Rekabentuk dan Kreatif (FRK) memperlihat koleksi fesyen pakaian rekaan hampir 20 pereka fesyen generasi akan dating yang mewakili FRK dan UCLan. Pertunjukan fesyen ini adalah antara kesan awal pemeteraian kerjasama berprestij yang membolehkan pelajar KLMUC untuk melanjutkan pelajaran ke peringkat antarabangsa serta menimba lebih pengalaman bagi mempersiapkan mereka untuk menceburi industri kelak dimana kredit yang diperolehi melalui program tawaran KLMUC boleh dipindahkan sepenuhnya ke UCLan. Pelajar turut berpeluang menamatkan pengajian dan memperoleh ijazah yang dianugerahkan oleh institusi pendidikan antarabangsa yang terkenal itu.
One of the trendy designs showcased during the FDC Revitalisation fashion presentation. The model wears hooded studded jacket & short panel pants by Masrina Munir, top net by Patience Oluchi. Inspiration for the designs are drawn from Kuala Lumpur — an honest city with industrial, raw-looking material as seen on a smattering of homes in the city, rusty drips on old building and structural frames along stainless steel and glass façades.

Pemangku Naib Canselor KLMUC merangkap Ketua Pegawai Eksekutif Cosmopoint Sdn Bhd, Mohamad Kamal Nawawi, berkata dalam ucapan perasmiannya, “Transformasi dan perkembangan Fakulti Rekabentuk dan Kreatif adalah seiring dengan sambutan ulang tahun ke-10 KLMUC pada tahun ini. Ia mencerminkan komitmen kami untuk menjadi sebuah institusi yang menggalakkan penerapan Aplikasi Dunia Nyata kepada pelajar kami.”

Some of the edgy designs by designers Norfatimah Murad, Anne J, Patience Oluchi and Elurun. According to Dr Zuhaili Akmal Ismail, Dean of Faculty of Design and Creativity, KLMUC’s Faculty of Design and Creativity believes that designers are future storytellers. The students are encouraged to get their hands dirty and are based in dedicated studio spaces with the idea of a creative agency with multitude of talents – spatial designer, fashion entrepreneur, visual communicator & product designer.
Transformasi akademik dan penyediaan dalam menceburi industri adalah penting bagi KLMUC sejak ia menjadi sebahagian daripada Kumpulan Pendidikan ILMU pada tahun 2012. Menjelaskan tentang perubahan penting yang telah diterapkan ke dalam fakulti, Penolong Profesor Zuhaili Akmal Ismail, Dekan Fakulti Rekabentuk dan Kreatif KLMUC serta nadi penggerak di sebalik Pelancaran Semula FRK, berkata, “Objektif KLMUC adalah untuk meraikan warisan dan evolusi fakulti melalui pertunjukan bakat fesyen istimewa kepada industri.” Beliau percaya bahawa para pelajar FRK adalah bakat-bakat emas masa hadapan yang mendapat inspirasi sambil berada di tengah-tengah bandar metropolitan Kuala Lumpur. Mereka juga telah melibatkan diri secara langsung dalam aspek praktikal pembelajaran dan ditempatkan dalam ruang studio khas berkonsepkan idea agensi kreatif yang menggandingkan pelbagai bakat – antaranya pereka ruang, usahawan fesyen, penyampai visual & pereka produk. Sebagai Dekan, Penolong Profesor Zuhaili turut membawa bersama pengalaman luas dan jalinan hubungan industri antarabangsa dan beliau juga merupakan antara aset fakulti, selaku finalis di Cannes Lion (2009) sebanyak dua kali, pemenang tiga pingat Emas dan penerima anugerah Pertunjukan Terbaik daripada Advertising Federation of New York (2007) dan dipilih sebagai salah seorang daripada 10 Pengarah Seni Terbaik di Amerika Syarikat (2010) oleh AdAge.
FRK kini mempunyai seramai 600 pelajar. Persembahan Pelancaran Semula FRK turut disaksikan oleh ahli panel dan pelajar jemputan khas dari School of Art, Design & Fashion, University of Central Lancashire (UCLan) UK. Acara ini menarik kira-kira 200 pengunjung dari industri fesyen dan rekaan disamping rakan media, pelbagai organisasi bidang seni rekaan dan fesyen, bakal majikan dan pereka profesional termasuk orang awam terpilih yang merupakan antara jemputan khas majlis.
Kate and Amy [far left & far right], Fashion students from UCLan School of Art, Design and Fashion, standing next to their collections showcased during the fashion show. According to Dr Zuhaili Akmal Ismail, Dean of Faculty of Design and Creativity, the designs from both KLMUC and UCLan students reflect a close-knit community moving toward a better tomorrow. This collaboration also symbolises the idea of convergence, of different worlds colliding and coming together.
Mengenai Kumpulan Pendidikan ILMU (ILMU)
ILMU ialah syarikat induk bagi semua syarikat pendidikan dalam portfolio pelaburan Ekuinas. Kumpulan tersebut terdiri daripada tujuh institusi di Malaysia dan Sri Lanka, menyediakan pendidikan serba lengkap kepada lebih 35,000 pelajar di 21 kampus yang memenuhi keperluan pendidikan dari peringkat K-12 sehingga peringkat pengajian tinggi. Kini, portfolio institusi ILMU termasuk:
Pengajian Tinggi: Asia Pacific University of Technology & Innovation (APU), UNITAR, Kuala Lumpur Metropolitan University College (KLMUC), Cosmopoint College, dan APIIT Sri Lanka.
K-12: Asia Pacific Schools (APS) yang terdiri daripada Asia Pacific Smart School (APSS) dan Asia Pacific International School (APIS), dan Tenby Schools. Untuk maklumat lanjut, sila layari http://www.ilmuedu.com
Untuk maklumat lanjut, sila layari www.ilmuedu.com.my.
Facebook: www.facebook.com/ILMUedu
Twitter: www.twitter.com/ILMUedu
Instagram: www.instagram.com/ILMUedu
YouTube: www.youtube.com/channel/UCXypO-UL3y5SY12esciWAAQ

Mengenai Kolej Universiti Metropolitan Kuala Lumpur (KLMUC)
Kolej Universiti Metropolitan Kuala Lumpur (KLMUC) adalah sebuah institusi pengajian tinggi yang progresif dan inovatif dengan menawarkan lebih daripada 50 program di bawah enam fakulti. Ditubuhkan pada tahun 2006 KLMUC kini menawarkan program Asasi, Diploma dan Ijazah yang menerapkan prinsip Aplikasi Dunia Nyata sebagai laluan kepada kejayaan profesional. KLMUC juga terus berusaha dalam membangunkan program-program yang relevan bagi memenuhi keperluan pelajar. Program-program akademik dibangunkan melalui perundingan dengan rakan-rakan perniagaan dan industri luar, sektor awam dan profesional. Untuk maklumat lanjut, sila layari www.klmuc.edu.my


KLMUC FDC Berkolaborasi Dengan Pelayar Salam Untuk Pengalaman Internet Lebih Positif

Kegunaan Internet telah menjadi sebahagian daripada lumrah harian untuk mengajar, belajar dan berkolaborasi, maka Kuala Lumpur University Metropolitan College (KLMUC) telah menghubungi Pelayar Salam bagi membangunkan pengalaman web yang lebih produktif, beretika dan selamat untuk pengguna.
KLMUC Salam Browser TabArt Challenge adalah usaha untuk daripada para pelajar Faculty of Design & Creativity (FDC) di KLMUC bagi menghasilkan lebih daripada 100 rekabentuk asli untuk dihiaskan pada laman carian Pelayar Salam. Rekabentuk TabArt yang berwarna-warni telah dimuat naik ke Facebook dan selama dua minggu setengah, telah menarik undian daripada rakyat Malaysia dan antarabangsa.

Berbicara mengenai usaha ini, Professor Dr. Zuhaili Akmal Ismail, Dekan FDC Dean berkata, “Ini merupakan latihan dunia sebenar. Bakat rekabentuk tidak mencukupi untuk memenangi cabaran ini, pemenang harus mempromosikan rekabentuk kreatif mereka dengan aktif bagi karya mereka.”

Tiga pemenang utama dipilih bersama-sama dengan 10 pemenang saguhati yang menerima hadiah wang tunai berjumlah RM 3,000 untuk KLMUC Salam Browser Tab Art Challenge ini. Tarikan cabaran ini adalah peluang latihan amali berbayar dengan Pelayar Salam. Ia terbuka untuk pelajar-pelajar tahun akhir daripada FDC di mana mereka bukan sahaja perlu menampilkan bakat di dalam rekabentuk dan kreativiti, tetapi juga menerusi penceritaan di dalam temuramah bersama-sama panel pemilihan yang terdiri daripada wakil-wakil KLMUC dan Pelayan Salam.

Pelayar Salam merupakan pelayar baru yang unik yang mementingkan pengalaman pengguna, penggunaan beretika, peribadi dan selamat. Diketengahkan sejak Mei 2016, Pelayar Salam boleh didapati untuk PC Windows dan telefon mudah alih Android. Untuk melihat penyertaan para pemenang KLMUC Salam Browser Tab Art Challenge, sila layari: https://www.facebook.com/SalamBrowser/home.

Tentang ILMU Education Group (ILMU)
ILMU merupakan syarikat pemegang asset pendidikan untuk portfolio pelaburan Ekuinas. Ia merangkumi tujuh institusi di Malaysia dan Sri Lanka, menawarkan pembelajaran kepada lebih daripada 35,000 pelajar di 21 buah kampus. Institusi tersebut termasuklah:
Peringkat Tinggi: Asia Pacific University of Technology & Innovation (APU), UNITAR, Kuala Lumpur Metropolitan University College (KLMUC), Cosmopoint College, dan APIIT Sri Lanka.
K-12: Asia Pacific Schools (APS) terdiri daripada Asia Pacific Smart School (APSS) dan Asia Pacific International School (APIS), dan Tenby Schools.
Untuk maklumat lanjut, sila layari www.ilmuedu.com.my
Facebook: www.facebook.com/ILMUedu
Twitter: www.twitter.com/ILMUedu
Instagram: www.instagram.com/ILMUedu

Tentang Kuala Lumpur Metropolitan University College (KLMUC)
Kuala Lumpur Metropolitan University College (KLMUC) adalah pusat pengajian tinggi dengan lima fakulti dan sebuah pusat yang menawarkan lebih daripada 45 program. Ditubuhkan sejak 2006, KLMUC kini menawarkan program Asasi, Diploma dan Ijazah Sarjana Muda. Untuk maklumat lanjut, sila layari www.klmuc.edu.my.

Tentang Pelayar Salam
Pelayar Salam merupakan pelayar baru yang unik yang membolehkan anda menikmati laman web yang produktif, beretika dan selamat. Muat turun Pelayar Salam di www.salambrowser.com.
#SalamBrowser #AdabWeb


Kluster Sivagangga: 5 Sekolah Ditutup, Kedah Laksana TEMCO

BERNAMA TV telah melaporkan bahawa 5 buah sekolah di Kedah yang membabitkan daerah Kubang Pasu dan Padang Terap ditutup berkuat kuasa serta-merta bermula 2 Ogos hingga 29 Ogos depan dalam usaha menyekat penyebaran wabak COVID-19 yang berkait rapat dengan kluster Sivagangga.
Pejabat Pengarah Jabatan Pendidikan Negeri Kedah dalam satu kenyataan malam tadi memaklumkan bahawa 5 buah sekolah itu ialah:

Sekolah Menengah Kebangsaan (SMK) Hosba
SMK Megat Dewa
Sekolah Kebangsaan (SK) Hosba
SK Megat Dewa di Kubang Pasu dan
SK Kubang Palas di Padang Terap

“Kesemua sekolah ini ditutup selama 28 hari yang melibatkan 14 hari tempoh kuarantin dan 14 hari tempoh pemerhatian,” kata kenyataan itu.
Kenyataan itu menyebut lagi, hasil mesyuarat diadakan hari ini, Menteri Besar Kedah Muhammad Sanusi Md Nor memutuskan untuk melaksanakan Perintah Kawalan Pergerakan Bersasar / ‘Targetted Enhancement Movement Control Order’ (TEMCO) di 4 mukim yang terlibat iaitu:

Mukim Ah
Mukim Hosba
Mukim Binjal (Kubang Pasu)
Kampung Ulu Padang Sanai (Padang Terap).

“Ia melibatkan kawalan pergerakan orang awam pada radius satu kilometer daripada Restoran Nasi Kandar Salleh, Napoh yang terlibat,” katanya.

Foto Kredit: Melaka Tribun News
Dua pelajar sekolah rendah dikesan positif COVID-19
Dalam pada itu, dua pelajar sekolah rendah berusia tujuh dan 10 tahun disahkan positif COVID-19 pada Ahad selepas mendapat jangkitan daripada pesakit ke-8,975 dan pesakit ke-8,976 daripada Kluster Sivagangga di Kedah.
Ketua Pengarah Kesihatan, Datuk Dr Noor Hisham Abdullah berkata, kluster tersebut juga merekodkan 11 kes pada Ahad dan semuanya melibatkan warganegara Malaysia.
“Semua pesakit telah dimasukkan ke Hospital Sultanah Bahiyah, Alor Setar untuk diasingkan dan menerima rawatan.
“Aktiviti pengesanan kontak rapat secara aktif giat dilaksanakan oleh Pejabat Kesihatan Daerah (PKD) dan aktiviti pembersihan serta nyahkuman dilaksanakan di semua premis termasuklah sekolah yang terlibat dan rumah kes yang dikesan positif,” katanya.
Foto Kredit: The Rakyat Post
Pelaksanaan TEMCO di Kedah
Menurut laporan oleh Astro Awani, pelaksanaan TEMCO di Kedah adalah di kawasan yang melibatkan kawasan pergerakan orang ramai pada radius 1 kilometer daripada Restoren Nasi Kandar Salleh, Hosba.
Dalam perkembangan sama, pihak MKN negeri juga turut menetapkan guru yang tinggal di kawasan TEMCO tidak dibenarkan untuk hadir bertugas sama sekali.
Guru yang tinggal di luar kawasan TEMCO turut tidak dibenarkan untuk ke sekolah di kawasan TEMCO.
Sementara itu, kebenaran untuk melalui kawasan TEMCO hanya dibenarkan bagi guru yang tinggal dan mengajar di luar kawasan terbabit selain pihak yang terlibat dalam ‘essential services’.


Kluster Sivagangga: 73 Tabika, 3 Taska KEMAS Di Kubang Pasu Ditutup

Rakyat Malaysia nampaknya semakin risau dengan peningkatan kes COVID-19 semenjak beberapa hari ini.
Begitu juga halnya dengan ibu bapa, ramai yang menyuarakan kebimbangan setelah BERNAMA melaporkan bahawa 73 Taman Bimbingan Kanak-kanak (Tabika) dan 3 Taman Asuhan Kanak-kanak (Taska) Jabatan Kemajuan Masyarakat (KEMAS) dalam Parlimen Kubang Pasu ditutup hari ini, 29 Julai 2020.

Ia berikutan penularan kes COVID-19 di daerah itu melibatkan kluster Sivagangga.
Ditutup Selama 14 Hari Atau Sehingga Arahan Diterima Daripada Pejabat Kesihatan
Pengarah Kemas negeri, Noor Azman Abd Rahman berkata arahan penutupan itu adalah sebagai langkah awal di peringkat jabatan untuk mengekang penularan wabak COVID-19.

“Seramai 1,605 murid tabika dan 62 murid taska Kemas terlibat dalam penutupan selama 14 hari atau sehingga kita menerima arahan dan nasihat daripada Pejabat Kesihatan. Hari ini, ibu bapa semua murid tabika dan taska telah diarah untuk membawa pulang anak masing-masing.

“Penutupan sementara ini juga bagi membolehkan kerja-kerja pembersihan dan nyah kuman dilakukan di semua tabika dan taska dengan mengikut prosedur operasi standard (SOP) yang telah ditetapkan oleh kerajaan,” katanya dalam kenyataan di sini, hari ini.
Noor Azman berkata antara Tabika yang dipercayai mempunyai rekod kontak rapat dengan kluster berkenaan adalah

Tabika Kemas Kampung Natoi,
Tabika Pekan Jitra,
Tabika Kampung Bemban dan
Tabika Kampung Tebing.

“Kontak rapat ini melibatkan waris kepada murid yang dipercayai telah ke kedai makan di Napoh. Tabika Kampung Tebing ini pula terletak hanya kira-kira 500 meter dari kedai makan tersebut,” katanya.
Semalam, Ketua Pengarah Kesihatan, Datuk Dr Noor Hisham Abdullah memaklumkan terdapat kluster baharu dikenal pasti di Kedah iaitu kluster Sivagangga yang melibatkan seorang pemilik kedai makan, seorang ahli keluarganya dan empat pekerja kedai.
Gerai Nasi Kandar Pekan Napoh. / Foto Kredit: Harian Metro
KKM Isytihar Sekolah Sebagai Kawasan Bebas COVID-19
Dalam pada itu juga, Kementerian Kesihatan (KKM) mengisytiharkan sekolah sebagai kawasan yang selamat dan bebas COVID-19.
Ketika menyatakan perkara itu, Ketua Pengarah Kesihatan Datuk Dr Noor Hisham Abdullah berkata KKM tidak mengesan kes positif COVID-19 di kawasan sekolah sejak sesi persekolahan bersambung semula.
“Isunya sekarang di luar sekolah. Sekolah satu risiko juga, tapi kita boleh urus risiko tersebut.
“Kalau ada kes (positif) yang dikesan, kita akan ambil tindakan untuk menutup sekolah,” kata beliau dalam Sesi Libat Urus Bersama Media, di Putrajaya hari ini.
Berita lanjut https://www.bernama.com/bm/am/news.php?id=1865462
-BERNAMA


‘Kod Kelompok 101 & 102 Produk Tulen’ – Dutch Lady Nafi Produk Susu Tak Selamat

Baru-baru ini kecoh di laman media sosial mengenai isu produk Dutch Lady Curious (900g) bernombor kelompok 1023C7WA yang dikatakan tiruan dan boleh menganggu sistem penghadaman anak-anak. Berdasarkan kes ini juga ada ibubapa yang mengatakan bahawa kesan pengambilan susu ini menyebabkan anak-anak mereka mengalami sakit perut, muntah dan ada yang terpaksa dimasukkan ke wad hospital. Banyak pihak khususnya ibubapa melahirkan rasa risau kerana bimbang isu ini akan semakin berleluasa.
Dutch Lady Siasat Kelompok Produk Susu
Dutch Lady Malaysia tampil dengan memberi kenyataan terhadap insiden ini, termasuk siasatan yang telah dijalankan serta usaha untuk menangani spekulasi yang menyebabkan beberapa butiran pembungkusan disalah anggap sebagai produk tiruan.

CIRI-CIRI PRODUK DUTCH LADY YANG SAHIH
Bagi mengelakkan kekeliruan, pihak Dutch Lady tampil dengan ciri-ciri yang menjelaskan kesahihan rangkaian produk mereka untuk panduan orang ramai.

Dalam pada itu, orang ramai dinasihatkan supaya tidak membuat atau menyebarkan maklumat palsu yang boleh menimbulkan keresahan dalam kalangan orang awam. Kami menggalakkan pengguna untuk merujuk kepada pusat perkhidmatan pelanggan kami sebelum memapar atau berkongsi sebarang maklumat di media sosial.
Sumber: Dutch Lady Malaysia


Kolaborasi Hotlink, Nas Suha Angkat Warisan Terengganu Dengan Mural dan Siri NFT

Mungkin ada yang menganggap minat dalam bidang seni tak boleh pergi jauh apatah lagi dijadikan kerjaya. Namun, pelukis mural tempatan Terengganu, Nas Nasuha membuktikan tanggapan ini salah.

Nas yang mempunyai ijazah dalam bidang kejuruteraan sanggup meninggalkan bidang tersebut demi meneruskan impian untuk bergelar seorang pelukis.
Malah, dia juga menggunakan kelebihannya ini untuk mengangkat budaya dan keunikan negeri kelahirannya.

Ibu sebagai pembakar semangat
Minat Nas  dalam bidang seni bermula dari usia kecil lagi, menurutnya dia akan lukis apa sahaja yang terlintas di fikiran kemudian setiap hasil lukisan itu akan diserahkan kepada ibunya untuk dihantar ke mana-mana pertandingan lukisan.

Satu hari, ibunya membawa hamper dengan satu beg penuh hadiah kemenangan daripada pertandingan yang dia sertai. Dari situ dia menjadi tambah bersemangat dan minatnya terhadap bidang seni tak pernah sekalipun terpadam.
Menginjak usia dewasa barulah Nas tahu bahawa dia tak pernah memenangi mana-mana pertandingan tetapi ibunya sendiri yang belikan hadiah-hadiah tersebut.
Apa yang dia lakukan itu meninggalkan impak yang besar dalam hidup saya untuk jadi siapa saya sekarang ini, sejak itu saya terus melukis sehinggalah saya mampu menjana pendapatan sendiri dari hasil melukis.
Sehingga kini Nas tak pernah sekalipun membangkitkan hal tersebut kepada ibunya. Dia bersyukur kerana mempunyai orang tua yang sangat memahami dan menyokong minatnya.
Lakar Mural bersama Hotlink untuk mengangkat keunikan Terengganu

Kini Nas dah menghasilkan pelbagai mural di sekitar Malaysia, salah satunya adalah karya istimewa hasil kolaborasi bersama Hotlink di bangunan REX, Kuala Terengganu.
Ianya istimewa kerana mural ini dihasilkan khusus untuk mengangkat warisan dan budaya negeri Terengganu sendiri seperti wau dan batik.

Haa.. Lelaki yang anda lihat dalam mural itu adalah pembuat wau asli Terengganu dari generasi ketiga yang ditemui Nas dalam usaha untuk mendalami inspirasi di sebalik keunikan wau.
Sementara pemakaian batik sebagai selendang dalam mural tersebut adalah untuk mengetengahkan lagi ciri dan tradisi orang tempatan di sana.
Dengan kemajuan teknologi saat ini, ia juga menjadi satu-satunya sebab untuk kita memartabatkan warisan dan budaya dengan semangat #BikinSampaiJadi dan rasa bangga mengangkat warisan negeri tercinta ke mata dunia.
HOTLINK KOMITED UNTUK MERAIKAN SEMANGAT #BIKINSAMPAIJADI PELUKIS TEMPATAN

Hotlink menyasarkan untuk meraikan semangat  #BikinSampaiJadi pelukis tempatan dengan berkolaborasi mengangkat warisan dan budaya negeri kelahiran mereka. Melalui kempen ini juga, Hotlink memperkasa semangat #BikinSampaiJadi dalam diri mereka dengan pilihan internet tanpa had atau internet pantas daripada Prabayar Hotlink.
Nas juga menyifatkan bahawa sambungan internet yang baik adalah pilihan penting untuknya kerana dia cenderung melayari internet untuk mendapatkan idea baru. Malah, platform atas talian juga adalah salah satu medium untuk dia mengetengahkan hasil seninya. Bukan itu sahaja, bakat Nas juga mendapat perhatian ramai melalui perkongsian karyanya di internet dan media sosial.

Terbaru, Hotlink dan Nas turut menyasarkan untuk membawa karya Mural Warisan ke dunia digital melalui koleksi non-fungible token ataupun NFT eksklusif pertama Nas.
Melalui penerbitan karya NFT ini, akses kepada hasil kreatif anak tempatan seperti Nas adalah lebih luas sehingga ke pasaran antarabangsa dan boleh dimiliki sesiapa sahaja.
Tonton video penuh perjalanan kolaborasi Nas dan Hotlink di bawah:

Dengan apa yang telah Nas kecapi sekarang tidaklah bermakna dia sudah berpuas hati sepenuhnya. Sebaliknya ia menjadi batu loncatan untuk dia melangkah lebih jauh untuk mencapai cita-cita dan impian caranya sendiri dengan Prabayar Hotlink.
Anda juga boleh miliki pilihan untuk #BikinSampaiJadi cara anda dengan Prabayar Hotlink. Alami rangkaian menyeluruh untuk kecapi impian dengan internet tanpa had atau internet pantas daripada serendah RM2.
Jika anda berminat untuk mengetahui dengan lebih lanjut tentang kempen #BikinSampaijadi anda boleh klik di SINI.


Kolaborasi Pelancongan Malaysia – Alibaba Membuka Pintu ke Pasaran China

(L to R) CEO Beijing Xinlian Mobile Technology Julius See, Timbalan Ketua Pengarah Pelancongan Malaysia (Strategik & Domestik) Chong Yoke Har, Naib Presiden Alitrip Tony Duan, dan Pengarah Kanan Bahagian Promosi Antarabangsa Pelancongan Malaysia (Asia/Afrika) Datuk Musa Yusof pada Seminar Pavilion Malaysia.

Peniaga-peniaga Pelancongan Malaysia tidak lama lagi bakal memasarkan produk-produk dan perkhidmatan-perkhidmatan mereka secara terus kepada pelancong-pelancong dari negara China menerusi e-pasar di China. Ini dibolehkan dengan kolaborasi strategic Pelancongan Malaysia dan gergasi dari China Kumpulan Alibaba bagi membangunkan Malaysia Tourism Pavilion (MTP) di Alitrip.

Sebuah Memorandum Persefahaman (MoU) telah ditandatangani di antara Pelancongan Malaysia dan Kumpulan Alibaba bagi mempromosikan pusat setempat e-dagang dan platform pemasaran atas talian bersama, yang membolehkan pelancong-pelancong dari China mengakses produk-produk dan perkhidmatan-perkhidmatan pelancongan dari Malaysia.
Platform ini akan diuruskan dan dikendalikan oleh Beijing Xinlian Mobile Technology, yang dilantik oleh Alibaba dan disokong oleh Pelancongan Malaysia, di bawah garis panduan kedua-dua belah pihak.

Sebuah seminar telah dianjur oleh Pelancongan Malaysia dan Kumpulan Alibaba di Kementerian Pelancongan & Kebudayaan di Putrajaya pada 21 Julai bagi berkongsi perincian MTP dengan pemain-pemain industri tempatan dan meyakinkan mereka untuk memasarkan produk-produk dan perkhidmatan-perkhidmatan pelancongan mereka kepada consumer dari China menerusi platform tersebut.

Ia telah dirasmikan oleh Timbalan Ketua Pengarah Pelancongan Malaysia (Strategik & Domestik) Chong Yoke Har, Naib Presiden Alitrip Tony Duan, dan CEO Beijing Xinlian Mobile Technology Julius See. Seminar ini menarik minat seramai 120 pemain industri yang terdiri daripada agen pelancong, pengendali taman tema, syarikat penerbangan, dan pihak persatuan.
Produk-produk dan perkhidmatan-perkhidmatan pelancongan yang dipromosikan dan ditawarkan menerusi MTP termasuklah lawatan tempatan dan pakej hotel (dengan atau tanpa tiket penerbangan), baucer membeli-belah dan makanan, tarikan tempatan dan tiket acara, pengangkutan tempatan dan perkhidmatan komunikasi. Produk-produk ini akan ditawarkan secara terus kepada pelancong-pelancong dari China menerusi syarikat-syarikat pelancongan yang mengambil bahagian dari Malaysia dan China.
China merupakan pasaran penting bagi Malaysia dan Negara akan terus berusaha bagi menarik lebih ramai pelancong dari China. Tahun lepas, ketibaan pelancong dari China ke Malaysia telah meningkat 4%, mencapai 1.68juta berbanding 1.61juta pada 2014.

MALAYSIA TOURISM PROMOTION BOARD OR TOURISM MALAYSIA is an agency under the Ministry of Tourism & Culture, Malaysia. Tourism Malaysia focuses on the specific task of promoting Malaysia at all levels. Since its inception, Tourism Malaysia has grown by leaps and bounds and it has emerged as a major player in the international tourism scene. In 2015, Malaysia registered 25.7 million tourist arrivals and RM69.1 billion in receipts.
Through the Tourism NKEA (National Key Economic Area), collaborative efforts between the Ministry of Tourism and Culture, other Government agencies and the private sector have been enhanced to help secure Malaysia’s position as a leading tourist destination and achieve the country’s target of 36 million tourist arrivals and RM168 billion in receipts by 2020.
 The targets set under the Tourism NKEA will be achieved through the implementation of twelve Entry Point Projects (EPPs) clustered under five themes: Affordable Luxury; Nature Adventure; Family Fun; Events, Entertainment, Spa and Sports; and Business Tourism.


Cuba Resipi Aiskrim Malaysia Versi ‘Trend’ Baru Ini, Imbau Nostalgia Zaman Kanak-Kanak Anda!

Sebut je aiskrim Malaysia, pasti dapat buatkan anda imbau zaman kanak-kanak. Ada ke yang tak kenal dengan dessert ‘legend’ ni? Dari kecil sampai besar, memang aiskrim Malaysia ini masih relevan dan menjadi pilihan ramai. Bukan budak, tapi orang tua pun suka dengan aiskrim Malaysia ini terutamanya apabila ia datang dengan pelbagai perisa baru.
Kalau dulu, perisa yang terkenal adalah seperti anggur, jagung, asam boi, namun selaras dengan zaman sekarang, kini aiskrim Malaysia telah divariasikan dengan lebih banyak perisa baharu mengikut ‘trend’ terkini. Jadi, jom ikuti perkongsian penulis mengenai koleksi resipi aiskrim Malaysia mengikut ‘trend’ terkini!

Baca juga: Resepi Aiskrim Yogurt Homemade Guna Buah-Buahan Fresh, Rasa Macam Dekat Oversea!
KOLEKSI RESIPI AISKRIM MALAYSIA ‘TREND’ BARU
1. AISKRIM MALAYSIA MINT CHOCOLATE RICE

Bahan-bahan:

3 tin susu cair
2 tin susu pekat
12 tin air penapis
5 sudu gula (ikut tahap kemanisan)
3 sudu tepung jagung (yang sudah dibancuh)
1 sudu kecil garam
Chocolate rice
Esen peppermint
Pewarna turqoise

Cara penyediaan:

Masukkan chocolate rice siap-siap ke dalam plastik aiskrim.
Apabila susu sudah mendidih, masukkan esen peppermint. Selepas itu, masukkan pewarna turqoise.
Tunggu susu sejuk baru masukkan ke dalam plastik aiskrim dan keraskan di dalam freezer.

2. AISKRIM MIX FRUIT JELLY

Bahan-bahan:

1 kotak serbuk jelly (masak ikut arahan dan sukatan air pada kotak)
1 senduk gula (jika perlu atau nak lebih manis)
Kiwi (potong kecil)
Strawberi (potong kecil)
Tembikai (potong kecil)
Mangga (potong kecil)
Buah naga (potong kecil)
Anggur (potong kecil)

Cara penyediaan:

Masukkan serbuk jelly @ agar-agar ke dalam periuk dan masukkan sukatan air mengikut arahan pada kotak. Kacau hingga adunan tidak berketul.
Apabila adunan mendidih, rasa. Jika kurang manis, tambahkan gula ikut citarasa. Masak hingga larut kemudian sejukkan adunan agar-agar.
Masukkan potongan buah-buahan ke dalam plastik aiskrim dengan secukupnya.
Tuang bancuhan agar-agar tadi dan ikat plastik aiskrim.
Bekukan di dalam peti sejuk beku dan boleh dinikmati pada bila-bila masa.

*Jika buat untuk makan sendiri, sekotak jelly sudai memadai. Untuk buah-buahan pula, boleh guna aneka buah yang menjadi kegemaran.
3. AISKRIM MALAYSIA CAPPUCINO OREO

Bahan-bahan:

3 tin susu cair
2 tin susu pekat
12 tin air penapis
5 sudu gula
3 sudu tepung jagung dibancuh
1 sudu kecil garam

Cara penyediaan:

Masukkan oreo crush siap-siap ke dalam plastik aiskrim.
Apabila susu dah mendidih, masukkan cappucino emulco. Kacau hingga sebati.
Tunggu susu sejuk, baru masukkan dalam plastik.

4. AISKRIM MALAYSIA VERSI CHEESE

Bahan-bahan:

1 tin susu cair
1 tin susu pekat (boleh guna 1/2 tin sahaja)
3 tin air
3 sudu gula (tak suka manis boleh kurangkan)
2-3 sudu tepung jagung
50 g tatura cream cheese
Secubit garam
Filling blueberry & strawberry (masukkan filling dalam plastik aiskrim siap-siap, lagi mudah paipkan guna piping bag)

Cara penyediaan:

Masakkan semua bahan di atas (kecuali cream cheese) dengan api sederhana.
Apabila sudah menggelegak, masukkan cheese.
Biarkan bancuhan, dah agak suam, blendkan sampai cheese dah tak berketul. Sekiranya masih tak halus, tapiskan bancuhan.

5. AISKRIM MALAYSIA SUMI JELLY

Bahan-bahan:

1 tin susu pekat
1 tin susu cair
4 tin air kosong
Secubit garam
2 bungkus sumi (belah 4/6 ikut masing-masing)

Cara penyediaan:

Campur dua susu dengan satu tin air dan garam.
Masak air sampai garam hancur. Masukkan baki 3 air tin.
Kacau rata, biarkan sejuk. Sumi yang dibelah tadi masukkan dalam plastik aiskrim kemudian tuang adunan tadi dalam plastik aiskrim tersebut.
Sedia untuk dibekukan.

Boleh cuba untuk ‘dessert’ berbuka nanti! Pasti rasanya tidak akan mengecewakan. Percayalah buat 10 pun tak cukup, sebab bukan anak je suka tapi ibu bapa pun akan berebut nanti bersama si kecil mereka. Selamat Mencuba!
Sumber: Norhamidah Abdul Hamid


6 Tips ‘Recycle’ Koleksi Duit Syiling Luar Negara

Sudah rezeki saya setiap kali travel ke luar negara, ada saja sahabat yang kebetulan sedang melanjutkan pelajaran di negara tersebut dengan rela hati menjadi tour guide. Memang seronok berjalan dan membeli-belah dengan mereka memandangkan saya agak kurang arif dalam bab penggunaan wang negara asing. Jika melibatkan wang kertas, tiada masalah. Tapi, apabila melibatkan duit syiling, memang saya fail!
Pun begitu, stok duit syiling negara asing agak banyak juga dalam simpanan sebab tak sedar ada yang terselit dalam poket, luggage dan wallet. Lupa nak belanjakan pun ada, sehingga lama-lama makin bertimbun. Buatkan berat sahaja dalam tabung. Kalau boleh tukar di kaunter pertukaran asing, best la jugak. Tapi, tak ada yang nak beli pun.

Duit syiling luar negara
Kalau ada banyak, habis, takkan nak buang?
Apa kata anda cuba cara ini.

1. Jual online
Tahukah anda boleh menjual semula duit syiling itu melalui online. Sebab anda tidak tahu mungkin ada collector yang memang mencari-cari duit syiling negara asing.

Jika anda pandai tawar-menawar, mungkin nasib menyebelahi anda dapat menjualnya dengan harga yang lebih tinggi dari kadar sebenar.
Boleh cuba jual di Mudah.my.
2. Jadikan hadiah
Tidak semua orang berpeluang mengembara kerana kekangan masa dan kewangan. Jadi, berikannya sebagai hadiah agar rakan anda bersemangat dan teruja untuk ke negara itu satu hari nanti.
3. Sedekahkan pada badan kebajikan
UNICEF misalnya menerima sumbangan dalam bentuk tukaran mata wang asing. Besar pahala bersedekah untuk yang memerlukan.
4. Beri pada rakan yang bakal melawat negara itu
Sedikit sebanyak membantu mereka mengguna duit kecil apabila perlu seperti membayar tambang teksi atau bas. Jika anda mahir dengan penggunaannya, bolehlah diajarkan kepada mereka supaya mudah untuk membuat transaksi nanti.
Yang paling bagus, kalau ada duit syiling berserta duit kertas Arab Saudi, berikan kepada sesiapa yang bakal mengerjakan umrah. Banyak pahala!
5. Jadikan aksesori hiasan
Jadi kreatif dengan menampal duit syiling pada pasu bunga ataupun botol lut sinar kemudian letak di atas meja ataupun tepi tingkap. Setiap kali anda memandangnya, pasti akan terimbas semua kenangan di negara orang.
6. Transform kepada perhiasan diri
Bagi yang meminati perhiasan diri yang unik dan lain dari lain, bolehlah mencuba cara ini. Buat lubang di bahagian tengah duit syiling. Anda boleh jadikan ia rantai loket, rantai mahupun gelang tangan. Rare kan!
Sebaiknya, cuba elak mendapat duit syiling ketika berada di luar negara dengan:
Foto Kredit: wikispaces.com
1. Setiap kali membayar dengan duit not, beritahu cashier yang anda prefer tukaran duit kertas juga berbanding syiling.
2. Sebelum check-out hotel, bolehlah diberikan semua syiling pada staf hotel sebagai tip.
3. Sediakan bekas tiub yang boleh memuatkan duit syiling. Masukkan duit syiling ke dalamnya setiap kali anda menerimanya. Jadi anda dapat mengelakkan duit syiling terselit dalam beg seperti yang saya lakukan!
4. Belanjakan semua duit syiling ketika berada di airport. Anda boleh beli air tin, gula-gula dan coklat di vending machine yang disediakan dalam airport.
Hasilnya, tiada lagi timbunan duit syiling yang menyesakkan pandangan mata. Selamat mencuba!


Koleksi Foto Lucu Kaum Lelaki Berbaju Kelawar Di Rumah, PM Pun Cakap Kreatif!

Nampaknya semenjak perlaksanaan Perintah Kawalan Pergerakan, makin ramai dalam kalangan rakyat Malaysia menunjukkan kreativiti masing-masing. Sebelum ini kita diperlihatkan dengan koleksi ragam para suami keluar membeli-belah barangan dapur berseorangan, kali ini ada pula koleksi dimana para suami mengenakan pakaian ‘seragam’ isteri di rumah iaitu baju kelawar.
Mungkin ramai para suami yang baru menyedari bahawa ternyata memakai baju kelawar di rumah adalah sangat selesa!

SATU KELUARGA PAKAI, BAJU PUN DAH HABIS!

Apa yang melucukan lagi, ada juga dalam kalangan suami yang tidak mahu menukar baju kelawar tersebut. Memang selesa betul!

SIAP ADA TIKTOK

I saw some pakcik wears it too😂
.
Ya, now baju kelawar becomes everyone clothing since quarantine 🤣 https://t.co/5dYKZdNnCG pic.twitter.com/YBALxZ6BJ6
— 🌻 (@thrhfzl_) April 1, 2020

WEHH HAHAHAHA I 💜 THIS FAM 🤣🔫 pic.twitter.com/W4zbhlEt8u
— 🧸 (@snugdeal3r) April 1, 2020

Comelnya!

Habis la PM tahu apa korang buat kat rumah pic.twitter.com/ImA5WR4XUO
— 🌕 (@pzullicious) April 6, 2020

*Waktu macam inilah yang dapat mengeratkan hubungan kekeluargaan. Masa bila lagi nak cuba perkara-perkara sebegini bukan? Bak kata Perdana Menteri kita, rakyat Malaysia banyak yang kreatif! Jadi, terus duduk di rumah untuk kita sama-sama memutuskan rantaian COVID-19. Kita pasti menang!


Kisah ‘Gelap’ Di Sebalik 5 Lagu Kanak-Kanak Kegemaran Anak Anda, Seram!

“Adik, jangan nangis..okay mommy pasang lagu baa baa black sheep okay?”
Nursery rhymes atau lagu kanak-kanak sudah menjadi sinonim untuk ibu bapa menggunakannya sebagai hiburan anak. Mana tidaknya, bila pasang sahaja lagu seperti Baa Baa Black Sheep dan London Bridge Is Falling Down, mesti anak-anak akan melompat kegembiraan.

Namun, disebalik kegembiraan alunan lirik dan muzik lagu kanak-kanak ini tersimpan kisah ‘gelap’ yang sebenarnya anda tak tahu. Bila dah baca semua kisah disebalik lagu ini, perasaan seram pun ada!
MAKSUD DISEBALIK LAGU KANAK-KANAK, ADA KISAH ‘GELAP’

1.BAA BAA BLACK SHEEP
Merujuk kepada penghambaan kaum.

2.LONDON BRIDGE IS FALLING DOWN
Mengisahkan tentang ritual korban kanak-kanak.

3.THREE BLIND MICE
Mengisahkan tentang hukuman kejam paderi.

4.RING AROUND THE ROSIE
Mengisahkan tentang wabak berlaku di London.

5.JACK AND JILL
Mengenai kisah pembunuhan kerabat diraja.

*Seram atau tak?
Sumber : Twitter @PopPelangi


Koleksi Masakan ‘Masak Apa Tak Jadi Hari Ini’ Buat Netizen Terhibur, Hilang Stress Berkurung!

Semenjak Perintah Kawalan Pergerakan (PKP) dilaksanakan, ramai rakyat Malaysia hebat menunjukkan skill memasak masing masing. Pelbagai resepi juga dikongsi antara satu sama lain, malahan juga ada menggunakan peluang ini dengan menjual makanan yang dimasak mereka. Resepi yang dikongsi tidak kira pelbagai jenis, dari resepi air sehinggalah resepi pencuci mulut.
Satu group yang menjadi perhatian di laman Facebook hari ini ialah, Masak Apa Hari Ini, group ini memberi info tentang pelbagai berkaitan masakan. Juga group ini digunakan oleh pengguna facebook untuk bertukar tukar resepi. Post sahaja apa yang anda ingin kongsi, pasti ramai yang mencubanya. Tetapi apa yang lebih mencuit hati dan berjaya mencuri perhatian ramai, apabia tularnya satu lagi group di facebook yang diberi nama Masak Apa Tak Jadi Hari Ini. Apa yang dikongsi disini? Mari kita lihat.

Group Kompilasi Masakan Tidak Menjadi

Group Masak Apa Tak Jadi Hari Ini adalah satu group facebook dimana orang ramai berkongsi gambar masakan mereka yang tidak menjadi. Pelbagai bentuk, rupa dan warna makanan berjaya mencuit hati ramai. Lawak pun ada! Boleh lah buat hilang stress sepanjang PKP ni. Berikut merupakan antara masakan yang tidak menjadi yang dikongsikan netizen.

Tepung Pelita ke Tepung Lilin Ni?

Seri Muka Vs Muka Pecah Rumah

Ini Kek Batik ke Batu Bata?

Pavlova Jadi Lava Akhirnya

Karipap Belum Cucuk Collagen Ni

Inilah Yang Dinamakan Warna Warni Kehidupan

Agar Agar Milo ke Binatang Eksotik Ni?

Ini antara perkongsian gambar gambar yang melucukan. Jika anda mahu tengok banyak lagi, boleh like group tersebut dan lihat posting posting didalamnya. Pasti akan buat anda gelak sakan!
Sumber : Masak Apa Tak Jadi Hari Ni


Koleksi Masakan Tak Jadi Orang Malaysia, Dah Macam-Macam Rupa Jadinya!

Memasak sebenarnya boleh menjadi terapi buat diri sendiri. Apatah lagi jika masakan yang ingin disajikan tidak seperti apa yang dibayangkan sama sekali. Haa, memang terapi menghiburkan hati. Di sini kami kongsikan koleksi pelbagai menu yang tak menjadi. Usaha mereka memang patut dipuji walaupun hasil tak seperti diinginkan.
INI MASAK KE MASALAH?
1. ROTI TANPA IDENTITI
Cubaan membuat rotiboy seperti di dalam mall, bertukar rupa menjadi seperti donat di Big Apple.

2. LICIN BETUL CHEESE CAKE

Bahaya ni kalau lapar. Kepala pun boleh nampak macam Taiwanese cheese cake.
3. KEROPOK LEKOR BERSAYAP

Hahahaha, sangkakan keropok meletup terbang ke lantai rupa-rupanya terbang ke atas. Melekat terus ke dinding!

4. ROTI PRETZEL TERKHIANATI

Semangat membuat dan ingin makan roti pretzel tidak jadi seperti rupa yang diinginkan. Tengok bentuk memang rasa risau nak makan.
5. NASI HUJAN BERDARAH PANAS

Niat untuk hidangkan kepada suami nasi hujan panas memang mulia. Tapi tak sangka pula lain jadinya. Merah menyala betul warna nasi tu.
6. SERI MUKA PANDANG TAK LALU
Alahai ini seri muka. Tapi muka tak tahu nak letak dekat mana.
7. CHURROS SERAM

Haaaa, memang seram churros oreo ni. Tapi tak apa usaha dah ada, cuma mungkin tekniknya sahaja. Kita semua jangan guna oreo hitam lah lepasni.
8. KARIPAP KE DIM SUM

Baik suami akak ni tetap nak tolong walaupun tak pandai kelim. Dah goreng tak jadi rupa karipap, asal boleh kunyah sudahlah ni.
9. BISKUT SANTAU

Kena santau tapi masih comel biskut ni. Kena makan sendiri lah kan, kalau hidang bagi tetamu mesti kena gelak.
10. YANG INDAH HANYA SEMENTARA

Gambar pertama nampak gebu dan lembut betul. Sayangnya terlena terus rentung jadinya rupa roti.
11. PIZZA PAPAN JONGKET

Dah lama tinggalkan hobi baking, wanita ni speechless bila sosej berubah bentuk.
12. DONAT MERAJUK

Nak buat donat gebu gebas tapi tak ubah macam merajuk aje donat ni. Nak salut dengan gula ke garam?
13. JANGAN SAMPAI TARZAN NAMPAK

Gorilla kena bakar pun masih mampu senyum ye. Memang terkedu, menangis Tarzan kalau tengok.
14. SOTONG SESAK
Memang tak terlintas kat fikiran ketupat sotong ni boleh pecah. Nak tak nak makan jela. Perjuangan sotong berakhir begitu.
15. KEK KUKUS TRAGEDI OKTOBER
Kali pertama buat kek, macam rupa teko pun ada juga. Unik sikit.
16. BOM MANIS ALA ZOO NEGARA

Wah tak payah susah susah nak bentukkan, bila goreng terus jadi macam-macam bentuk haiwan di zoo dah ni.
17. KEK PANDAN OBOR-OBOR
Lain daripada yang lain kek pandan ni, terus jadi obor-obor cuma ni bukan kat laut.
Jangan putus asa, teruskan cuba memasak. Kalau sedap kongsi, tak sedap simpan sendiri, hehe.
Sumber : CempedakCheese